hotchpotch/miracl-hf-unified huggingface dataset:
చంద్రలత
చంద్రలత ఒక తెలుగు రచయిత్రి, మరియు అధ్యాపకురాలు. 1997 లో ఈమె రాసిన రేగడి విత్తులు అనే నవలకు తానా వారి బహుమతి లభించింది. ఇంకా ఈమె పలు కథా సంకలనాలు వెలువరించింది. ప్రభవ అనే పేరుతో చిన్న పిల్లల బడి నిర్వహిస్తోంది.
ఈమె కోస్తా ఆంధ్రలో ఓ వ్యవసాయ కుటుంబంలో జన్మించింది. తెలంగాణాలోని ఆంధ్రాక్యాంపులో పెరిగింది. నెల్లూరులో స్థిరపడింది.
ఈమె 1993 నుంచి కథలు రాస్తూ ఉంది. ఇవి పలు తెలుగు పత్రికల్లో ప్రచురితమయ్యాయి. 1994 లో నార్ల వారి పురాణ వైరాగ్యం పూరణ చేసింది. "నేనూ నాన్ననవుతా" అనే పేరుతో 25 కథల సంకలనం రాసింది. ఆమె మొదటి నవల 1996 లో వచ్చిన వర్థని. 1997 లో వచ్చిన రేగడి విత్తులు అనే నవలకు తానా పోటీల్లో ప్రథమ బహుమతి లభించింది.
పుట్టింటికి రా చెల్లి
పుట్టింటికి రా చెల్లి 2004, ఏప్రిల్ 02న విడుదలైన తెలుగు చలనచిత్రం. కోడి రామకృష్ణ దర్శకత్వం వహించిన ఈ చిత్రంలో అర్జున్ సర్జా, మీనా, మధుమిత, శివాజీ రాజా, అపూర్వ, రమణ, బేతా సుధాకర్, ధర్మవరపు సుబ్రమణ్యం, సనా ముఖ్యపాత్రలలో నటించగా, ఎస్. ఎ. రాజ్‌కుమార్ సంగీతం అందించారు. చెల్లి సెంటిమెంట్‌ ఉన్న ఈ చిత్రం చిన్న సినిమాగా విడుదలై భారీ విజయాన్ని నమోదు చేసింది.
చెన్నై రాజధాని ఎక్స్‌ప్రెస్
చెన్నై రాజధాని ఎక్స్‌ప్రెస్ (12433/34) తమిళనాడు రాజధాని చెన్నై ను దేశ రాజధాని ఢిల్లీ ల మద్య నడుపబడుతోంది.ఈ రైలు భారతదేశం లోని ప్రతిష్ఠాత్మక రాజధాని ఎక్స్‌ప్రెస్ రైళ్లు వర్గం లోకి చేరుతుంది.ఈ రైలును 1993 లో వారానికి రెండు రోజుల పాటు ప్రయణించువిధముగా ప్రారంభించారు.చెన్నై రాజధాని ఎక్స్‌ప్రెస్ అతితక్కువ కాలంలోనే తమిళనాడు ఎక్స్‌ప్రెస్మరియు గ్రాండ్ ట్రంక్ ఎక్స్‌ప్రెస్ లకు ప్రత్యామ్నాయ రైలుగా మారింది.ఈ రైలు చెన్నై,ఢిల్లీ  ల మద్యగల 2176 కిలోమీటర్ల దూరాన్ని 28గంటల 10నిమిషాలలో సగటున 72కిలో మీటర్ల వేగంతో చేరుతుంది.
భారతీయ రైల్వే వ్యవస్థలో ఈ రైళ్లకు అత్యున్నత ప్రాధాన్యత ఇవ్వబడుతుంది. దీనికి పూర్తిగా ఎయిర్-కండిషన్ బోగీలు ఉంటాయి. ప్రయాణం సందర్భంగా ప్రయాణికులకు ఉచిత భోజనాలు అందజేస్తారు. ప్రయాణ వ్యవధి మరియు సమయాలు ఆధారంగా, మధ్యాహ్న భోజనం, టీ, రాత్రి భోజనం, ఉదయం టీ మరియు అల్పాహారం అందిస్తారు. దాదాపుగా అన్ని రాజధాని రైళ్లలో మూడు తరగతుల వసతి ఉంటుంది: అవి 2- లేదా 4 బెర్త్‌ల లాకబుల్ బెడ్‌రూములతో ఫస్ట్ క్లాస్ AC, ఓపెన్ బెర్త్‌లతో AC 2-టైర్ (4 బెర్త్‌ల గదులు + కారిడార్ మరోవైపు 2 బెర్త్‌లు), దీనిలో ఏకాంతం కల్పించేందుకు కర్టన్లు ఉంటాయి, మరియు AC 3-టైర్ (6 బెర్త్‌ల గదులు + మరోవైపు 2 బెర్త్‌లు), వీటికి కర్టన్లు ఉండవు.
చెన్నై రాజధాని ఎక్స్‌ప్రెస్ (12433/34) కొరకు లాల్ గుడా ఆధారిత WAP-7 లోకోమోటివ్ ఇంజన్ ను ఉపయోగిస్తున్నారు.
చెన్నై రాజధాని ఎక్స్‌ప్రెస్ భారతీయ రైల్వేలు లోని దక్షిణ రైల్వే జోన్ పరిధి లోకి వస్తుంది.
చెన్నై రాజధాని ఎక్స్‌ప్రెస్ లో మొత్తం 18 పెట్టెలు కలవు. వీటిలో 9 ఎసి 3వ తరగతి భోగీలు,5 ఏసీ 2 టైర్ భూగీలు,ఎసి 1వ క్లాస్ భూగి 1 వుంటాయి.వీటితో పాటు పాటు ఒక పాంట్రీ కార్ ,2 జనరేటర్ భోగీలతో కలిపి 18 భోగీలు వున్నాయి.
అంతర్జాతీయ నర్సుల దినోత్సవం
అంతర్జాతీయ నర్సుల దినోత్సవం మే 12న ప్రపంచవ్యాప్తంగా ప్రతి ఏట నిర్వహిస్తారు. వైద్యరంగంలో కీలకమైన నర్సు వృత్తికి గౌరవాన్ని, హుందాతనాన్ని తీసుకొచ్చిన ఫ్లోరెన్స్ నైటింగేల్ పుట్టినరోజు సందర్భంగా ఈ అంతర్జాతీయ నర్సుల దినోత్సవంగా జరుపుకుంటారు. ప్రజల ఆరోగ్యరక్షణలో నర్సులు అందించిన తోడ్పాటును ఈ దినోత్సవంనాడు గుర్తుచేసుకుంటారు.
ఫ్లోరెన్స్ నైటింగేల్ 1812, మే 12న ఇటలీలో జన్మించింది. 1853న లండన్‌ లోని ఓ స్త్రీల ఆస్పత్రిలో సూపరిండెంట్‌గా చేరిన నైటింగేల్, 1854లో క్రిమియా యుద్ధంలో టర్కీలో గాయపడిన సైనికులకు సేవలు చేయడానికి నర్సుల బృందాన్ని తీసుకొని వెళ్ళింది. 1859లో 'నోట్స్‌ ఆన్‌ నర్సింగ్‌' అనే పుస్తకాన్ని ప్రచురించిన నైటింగేల్‌, ప్రపంచంలోనే మొదటి నర్సుల శిక్షణ కాలేజీని కూడా స్థాపించింది. నైటింగేల్‌ సేవలను గుర్తించిన 'ఇంటర్నేషనల్‌ కౌన్సిల్‌ ఆఫ్‌ నర్సెస్‌' సంస్థ 1965 నుండి నైటింగేల్‌ పుట్టినరోజైన మే 12న అంతర్జాతీయ నర్సుల దినోత్సవంగా ప్రకటించారు.
ఈ రోజున, నర్సింగ్ విభాగంలో దేశవ్యాప్తంగా విశేష సేవలందించిన నర్సులకు భారతదేశ రాష్ట్రపతి నేషనల్ ఫ్లోరెన్స్ నైటింగేల్ అవార్డులను అందిస్తారు. 1973లో కేంద్ర ఆరోగ్య మంత్రిత్వశాఖ ప్రవేశపెట్టిన ఈ అవార్డులో భాగంగా కేంద్ర, రాష్ట్ర, కేంద్రపాలిత ప్రాంత, స్వచ్ఛంద సంస్థల్లో విశిష్ట సేవలందించిన నర్సులకు ఒక పతకం, ప్రశంసాపత్రము, జ్ఞాపికతోపాటు 50వేల రూపాయిల నగదు బహుమతిని బహుకరిస్తారు.
మూసాపేట్ మండలం (మహబూబ్‌నగర్)
మూసాపేట్,తెలంగాణ రాష్ట్రం, మహబూబ్ నగర్ జిల్లాకు చెందిన మండలం.
లోగడ మూసాపేట్  గ్రామం మహబూబ్‌నగర్ జిల్లా, మహబూబ్‌నగర్ రెవెన్యూ డివిజను పరిధిలోని అడ్డకల్ మండల పరిధిలో ఉంది.
2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా మూసాపేట్ గ్రామాన్ని (0+13) పదమూడు గ్రామాలుతో నూతన మండల కేంధ్రంగా మహబూబ్‌నగర్ జిల్లా, మహబూబ్‌నగర్ రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
సామర్లకోట-కాకినాడ పోర్ట్ శాఖా రైలు మార్గము
భారతదేశంలోని ఆంధ్ర ప్రదేశ్ రాష్ట్రంలో తూర్పుగోదావరి జిల్లాలోని సామర్లకోట-కాకినాడ పోర్ట్ మధ్య అనుసంధానించే ఒక రైల్వే మార్గము. ఇంకనూ, ఈ విభాగం విజయవాడ-నిదడవోలు లూప్ లైన్ లో కలుస్తుంది. ఇది దక్షిణ మధ్య రైల్వే జోన్ యొక్క విజయవాడ రైల్వే డివిజన్ యొక్క పరిపాలక అధికార పరిధిలో ఉంది.
బృందావన్ ఎక్స్ ప్రెస్
బృందావన్ ఎక్స్‌ప్రెస్ భారతీయ రైల్వేలు,దక్షిణ రైల్వే జోన్ ద్వారా నిర్వహింపబడుతోంది.ఇది తమిళనాడు రాష్ట రాజధాని అయిన చెన్నై,కర్ణాటక రాష్ట రాజధాని అయిన బెంగుళూరు ల మద్య నడుస్తున్న ఇంటర్సిటీ ఎక్స్‌ప్రెస్ రైలు. ఈ రైలు నెంబర్లు 12639/40. ఇది ఉదయం 07గంటల 50నిమిషాలకు చెన్నై సెంట్రల్ రైల్వే స్టేషను నుండి 12869 బయలుదేరి మధ్యాహ్నం 02గంటలకు బెంగుళూరు చేరుతుంది.తిరిగి బెంగుళూరు లో మధ్యాహ్నం 03గంటలకు బయలుదేరి రాత్రి 09గంటల 10నిమిషాలకు చెన్నై చేరును.
1964లో ఈరైలును చెన్నై,బెంగుళూరు నగరాల మద్య ప్రారంభించారు.ఇది దక్షిణ రైల్వే ద్వార నడుపబడిన మొదటి ఇంటర్సిటీ ఎక్స్‌ప్రెస్ రైలు. ఈ రైలు ప్రారంభంలో చెన్నై,బెంగుళూరు నగరాల మద్య గల దూరం 364 కిలోమీటర్లను ప్రయాణించుటకు కేవలం 5గంటల సమయాన్ని మాత్రమే తీసుకునేది.మొదటిలో బృందావన్ ఎక్స్‌ప్రెస్ కాట్పాడి,జొలార్పెట్టై స్టేషన్లలోనే ఆగేది.1980'ల్లో ఈ రైలు వేగాన్ని తగ్గించి రైలు ఆగే స్టేషన్లను పెంచడముతో బృందావన్ ఎక్స్‌ప్రెస్ యొక్క ప్రయాణసమయం పెరిగింది.
1980'ల చివరినాటికి చెన్నై,జొలార్పెట్టై మార్గం విద్యుతీకరణ చేయబడింది.అప్పటినుండి బృందావన్ ఎక్స్ ప్రెస్ చెన్నై నుండి జొలార్పెట్టై వరకు ఎలెక్ట్రిక్ లోకోను అక్కడినుండి బెంగుళూరు వరకు డీజిల్ ఇంజన్లను ఉపయోగించేవారు.పూర్తిస్థాయి విద్యుతీకరణ తరువాత బృందావన్ ఎక్స్ప్రెస్ కు సాధరణంగా అరక్కోణం WAP 7 లోకోమోటివ్ ను ,కొన్ని సందర్బాల్లో రాయపురం WAP 4 లోకోమోటివ్ ను ఉపయోగిస్తున్నారు.
జార్జ్ వాకర్ బుష్
జార్జ్ వాకర్ బుష్ (జ. జూలై 6, 1946) ఒక అమెరికన్ రాజకీయవేత్త. అమెరికా సంయుక్త రాష్ట్రాల 43 వ అధ్యక్షుడిగా 2001 నుండి 2009 వరకు పనిచేశాడు. 1995 నుండి 2000 వరకు టెక్సాస్ రాష్ట్రానికి 46 వ గవర్నరుగా ఉన్నాడు.
గెయిల్
గెయిల్(గ్యాస్ అథారిటి ఆఫ్ ఇండియా) భారతదేశములోనేసహజ వాయువు ఉత్పత్తి మరియు సరఫరా చేయు సంస్థ.దీని యొక్క ప్రధాన కార్యాలయం క్రొత్త ఢిల్లీ లో కలదు.గెయిల్ సహజ వాయువు, పెట్రోకెమికల్,ద్రవ హైడ్రోకార్బన్లు ,ద్రవీకృత పెట్రోలియం వాయువుల ఉత్పత్తి,నగరాల్లో గ్యాస్ పంపిణి, విద్యుత్ ఉత్పత్తి వంటి రంగములలో కలదు.2013 ఫిబ్రవరి 1న భారత ప్రభుత్వం గెయిల్ కు మహారత్న హోదాను ఇచ్చింది.ఈ హోదా కలిగిన 6వ సంస్థ గెయిల్(గ్యాస్ అథారిటి ఆఫ్ ఇండియా).
గెయిల్ ను 19845 ఆగస్టులో కేంద్ర ప్రభుత్వ రంగ సంస్థగా ఏర్పాటుకాబడింది.ఇది పెట్రోలియం మరియు సహజవాయువుల మంత్రత్వ శాఖ అదీనంలో పనిచేస్తున్నది.గెయిల్ మొదటగా హాజిరా-విజైపూర్-జగ్దిశ్పూర్ మద్య నిర్మించిన సహజవాయువు పైప్ లైన్ యొక్క నిర్మాణ,నిర్వాహణ మరియు సరఫరా భాద్యతలు నిర్వహించింది.ఈ పైప్ లైన్ 1991లో పూర్తయింది.ఇది ప్రపంచంలోనే అతిపొడవైన సహజవాయువు పైప్ లైన్ (1750 కిలో మీటర్లు).దీని తరువాత గెయిల్ భారతదేశం లో వివిధ ప్రాంతాల మద్య గ్యాస్ పైప్ లైన్ ప్రొజక్టులను నిర్వహించింది.
1997నుండి ఢిల్లిలో గృహవసరాలకు గ్యాస్ సరఫరాను ఆరంభించింది.
అంతర్జాతీయ మాతృ దినోత్సవం
అంతర్జాతీయ మాతృ దినోత్సవం (ఆంగ్లం: ) కని పెంచిన తల్లి గొప్పతనాన్ని గుర్తుతెచ్చుకోవడం కోసం ప్రతి సంవత్సరం మే నెలలోని రెండవ ఆదివారం (ఎక్కువ దేశాలలో) నాడు జరుపుకుంటారు. ‘మదర్ ఆఫ్ గాడ్స్’గా పిలువబడుతున్న రియా దేవతకు నివాళి అర్పించే నేపథ్యంలో ఈ ఉత్సవాన్ని మొదటిసారిగా గ్రీస్ దేశంలో నిర్వహించారు.
తల్లిదండ్రులను దైవాలుగా భావిస్తూ ఆదరించే సంప్రదాయం భారతదేశంలో ఉంది. పాశ్చాత్య దేశాలలో పిల్లలు ఎదగగానే తల్లిదండ్రులను వదిలిపెట్టి స్వతంత్రంగా జీవించడం ప్రారంభిస్తారు. అలాంటి సందర్భంలో అమ్మను రోజూ చూసుకునే పరిస్థితులు లేకపోవడంతో, అమ్మకోసం ఒక్కరోజును కేటాయించాలని మాతృ దినోత్సవంను ఏర్పాటుచేశారు.
ఈస్టర్కి ముందు నలభైరోజులను ‘లెంట్ రోజులుగా’ పరిగణిస్తారు. 17వ శతాబ్దంలో ఇంగ్లండులో నలభై రోజులలోని నాలుగవ ఆదివారంనాడు తల్లులకు గౌరవ పూర్వకంగా ‘మదరింగ్ సండే’ పేరిట ఉత్సవాలు జరిపేవారు. 1872లో అమెరికాలో జూలియావర్డ్ హోవే అనే మహిళ తొలిసారిగా ప్రపంచశాంతి కోసం మాతృ దినోత్సవం నిర్వహించాలని ప్రతిపాదించి, బోస్టన్ లో సమావేశాలను కూడా ఏర్పాటు చేసింది. సివిల్ వార్ గాయాల స్మృతులను చెరిగిపోయేలా చేసేందుకు ‘మదర్స్ ఫ్రెండ్ షిప్’డే నిర్వహించిన అన్నా మేరీ జెర్విస్ అనే మహిళ 1905, మే 9న చనిపోయింది. ఆవిడ కూతురైన మిస్‌జెర్విస్ మాతృ దినోత్సవం నిర్వహించాలని బాగా ప్రచారం చేయడంతోపాటు తన తల్లి రెండవ వర్థంతి సందర్భంగా మే నెలలోని రెండవ ఆదివారంనాడు మాతృ దినోత్సవంను నిర్వహించింది. అమెరికాలోనే తొలిసారిగా 1910లో వర్జీనియా రాష్ట్రంలో ఈ దినోత్సవాన్ని జరిపింది. జెర్విస్ చేసిన ప్రచారం ఫలితంగా 1911 నాటికి అమెరికాలోని అన్ని రాష్ట్రాలలో ఈ దినోత్సవం జరపడం సంప్రదాయంగా మారింది. 1914లో నాటి అమెరికా అధ్యక్షుడు ఉడ్రో విల్సన్ మాతృ దినోత్సవంను అధికారికంగా జరపాలని నిర్ణయించడంతోపాటూ, ఆ రోజును జాతీయ సెలవుదినంగా ప్రకటించాడు. కాలక్రమేణా ప్రపంచమంతా వ్యాపించి ప్రతి సంవత్సరం మే నెల రెండో ఆదివారం మాతృదినోత్సవాన్ని ఘనంగా నిర్వహించడం ఆనవాయితీగా వస్తుంది.
కాకునూరి సూర్యనారాయణ మూర్తి
కాకునూరి సూర్యనారాయణ మూర్తి ప్రముఖ ఆధ్యాత్మిక వేత్త. వృతి రీత్యా కళాశాల సహాయ ఆచార్యులు.
= జీవిత విశేషాలు =
బ్రహ్మశ్రీ కాకునూరి సూర్యనారాయణ మూర్తి గారు శ్రావణ శుద్ధ ఏకాదశి ప్లవంగ నామ సంవత్సరం1967 ఆగస్టు 16న జన్మించారు. తెలంగాణ రాష్ట్రంలోని మహబూబ్ నగర్ జిల్లా కేశంపేట మండలం కాకునూర్ వీరి స్వగ్రామం ఇప్పుడు ఈ గ్రామం రంగారెడ్డి జిల్లాలో ఉంది. తెలుగు సాహిత్యంలో సుప్రసిద్ధ లాక్షణికుడైన కాకునూరి అప్పకవి వంశానికి చెందిన వారు కావడంతో సహజంగానే వీరిది పండిత వంశం.
= విద్యాబ్యాసం =
తండ్రిగారైన బ్రహ్మశ్రీ కాకునూరి నార్ల వెంకట రమణ శాస్త్రి గారు క్రమ పాఠి వేదపండితులు కావడంతో వీరి విద్యాభాస్యం తండ్రి గారి వద్దనే కొనసాగింది. కృష్ణ యజుర్వేదం, జ్యోతిష్యం, ధర్మశాస్త్రం వీరికి తండ్రిగారి వద్దనుండి అబ్బిన వారసత్వం. తిరుమల తిరుపతి దేవస్థానం వారు నిర్వహించే పురాణప్రబోధ పరీక్షలో తన పదమూడవ యేటనేమొదటి తరగతిలో ఉత్తీర్ణులై చిన్న నాటి నుండే తనలోని ప్రవచన కాలనీ లోకానికి చాటి చెప్పారు. కాకానురి సూర్యనారాయణ మూర్తి గారు తెలుగు, జ్యోతిష్యం, వాణిజ్య శాస్త్రం, ఇలా మూడు భిన్న మార్గాలలో స్నాతకోత్తర విద్య పూర్తి చేసి, తెలుగులో ప్రాచీనాంధ్ర సాహిత్యంపై మక్కువతో ప్రాచీన కావ్యాలు - ఉపాఖ్యాన రామకథ అనే అంశంఫై పరిశోధన చేసి ఉస్మానియా విశ్వవిద్యాలయము నుంచి డాక్టరేట్ పొందారు. ఉస్మానియా విశ్వవిద్యాలయంలో విద్య పూర్తి చేసి గత రెండున్నర దశాబ్దాల నుండి బద్రుక కళాశాలలో అసోసియేట్ ప్రొఫెసర్ గా శాఖాధిపతిగా తెలుగు భాషకు సేవలందిస్తున్నారు
= సాహిత్య ప్రస్థానం =
కాకునూరి సూర్యనారాయణ మూర్తి బహుగ్రంథ కర్తలు. ఉపాఖ్యాన రామకథ, కాకనూరి రామాయణం, మన సంస్కారాలు, యదార్థ వాల్మీకి రామాయణము, హిందూ దేవతలు - నైవేద్యాలు అనే వాటితో పాటు ఇండియన్ హెరిటేజ్ & కల్చర్ అనే ఆంగ్ల గ్రంథాన్ని కూడా రచించి హిందూ ధర్మంపై తనకున్న అభిమానాన్ని చాటుకున్నాడు. సుప్రసిద్ధ మూసి పత్రికలో పది సంవత్సరాలు క్రమం తప్పకుండా " యాత్ర " అనే పేరిట వంద వ్యాసాలు ప్రకటించారు. ఇదికాక దిన, వార, మాస పత్రికలలో వీరి వ్యాసాలు లెక్కకు మిక్కిలిగా ప్రచురింపబడ్డాయి.
= ఆధ్యాత్మిక ప్రస్థానం =
ఒక దశాబ్దం నుండి ప్రతి రోజు వివిధ టివి చానళ్లు వీరి ఆధ్యాత్మిక కార్యక్రమాలను ప్రతిరోజూ ప్రసారం చేస్తున్నాయి. ఉదయం 05.30 నిమిషాలకు ఎన్ టివి ఉదయం 07.00 గంటలకు, భక్తి టివిలో ఉదయం 07.00 గంటలకు శుభదినం, ఉదయం 08.00 ఈటీవీలో జాతక దోషాలు పరిహారాలు, సాయంత్రం 08.00 గంటలకు శ్రీ వెంకటేశ్వర భక్తి ఛానల్ లో భక్తి చైతన్యం అనే పేరిట కార్యక్రమాలు ప్రసారం అవుతుండగా, వీటికి తోడు ధర్మసందేహాలు ఆదివారం దూరదర్శన్ యాదగిరిలో 09.00 గంటల నుండి 10.00 గంటలవరకు ప్రత్యక్ష ప్రసారం అవుతుంది. అలాగే భక్తి టివిలో కూడా వీరి ధర్మసందేహాలు కార్యక్రమం సుప్రసిద్దం. వేలాదిగా వీరి సంక్షిప్త ప్రసంగ పాఠాలు యూట్యూబ్ లో చూడవచ్చు. రామోపాసకులైన వీరి తండ్రి గారి మార్గంలోనే, వీరు ప్రయాణిస్తూ తమ గ్రామంలో రామాలయం, హనుమదాలయం నిర్మించి ఆధ్యాత్మిక సేవ చేస్తున్నారు.
= ప్రవచనాల జాబితా == రచనల జాబితా == అందుకున్న పురస్కారాలు ==ఇతర లింకులు=
వడ్లమన్నాడు రైల్వే స్టేషను
వడ్లమన్నాడు రైల్వే స్టేషను భారతీయ రైల్వేలు పరిధిలోని రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో వడ్లమన్నాడులో పనిచేస్తుంది. వడ్లమన్నాడు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది.
కౌతారం రైల్వే స్టేషను
కౌతారం రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో గుడ్లవల్లేరుకు దగ్గరలో కౌతారంలో పనిచేస్తుంది. కౌతారం రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఇది దేశంలో 1913వ రద్దీగా ఉండే స్టేషను.
గుడ్లవల్లేరు రైల్వే స్టేషను
గుడ్లవల్లేరు రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో గుడ్లవల్లేరులో పనిచేస్తుంది. గుడ్లవల్లేరు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఈ స్టేషను నకు 11 కి.మీ. దూరంలో ఉంది. ఇది దేశంలో 1881వ రద్దీగా ఉండే స్టేషను.
నూజెళ్ళ రైల్వే స్టేషను
నూజెళ్ళ రైల్వే స్టేషను భారతీయ రైల్వేలు పరిధిలోని చిన్న రైల్వే స్టేషను. ఇది ఆంధ్ర ప్రదేశ్ రాష్ట్రములోని కృష్ణా జిల్లాలో నూజెళ్ళలో పనిచేస్తుంది. నూజెళ్ళ రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది గుడివాడ-మచిలీపట్నం శాఖా రైలు మార్గము మీద ఉంది. ఈ స్టేషను నకు 11 కి.మీ. దూరంలో ఉంది. ఇది దేశంలో 3773వ రద్దీగా ఉండే స్టేషను.
గుడివాడ–మచిలీపట్నం శాఖా రైలు మార్గము
గుడివాడ–మచిలీపట్నం శాఖా రైలు మార్గము ఆంధ్ర ప్రదేశ్ రాష్ట్రంలో కృష్ణా జిల్లాలోని గుడివాడ జంక్షన్ రైల్వే స్టేషను నుండి మచిలీపట్నం రైల్వే స్టేషను వరకు ఉన్న ప్రాంతాలను కలుపుతున్న రైలు మార్గము. ఇంకా, ఈ విభాగం గుడివాడ వద్ద విజయవాడ-నిదడవోలు లూప్ లైన్ మార్గము కలుస్తుంది.
ఈ శాఖ రైలు మార్గము 36.70 కిమీ (22.80 మైళ్ళు), దక్షిణ మధ్య రైల్వే జోన్ యొక్క విజయవాడ రైల్వే డివిజను యొక్క పరిపాలనా పరిధిలోకి వస్తుంది.
భీమవరం-నరసాపురం శాఖ రైలు మార్గము
భారతదేశంలోని ఆంధ్ర ప్రదేశ్ రాష్ట్రంలో భీమవరం జంక్షన్ రైల్వే స్టేషను నుండి నరసాపురం రైల్వే స్టేషన్లను అనుసంధానించే రైల్వే లైన్ భీమవరం-నరసాపురం శాఖ రైలు మార్గము. ఇది దక్షిణ మధ్య రైల్వే జోన్ పరిపాలనా అధికార పరిధిలో ఉంది.
నడికుడి–మాచర్ల రైలు మార్గము
ఆంధ్ర ప్రదేశ్ రాష్ట్రంలో గుంటూరు జిల్లాలోని నడికుడి రైల్వే స్టేషను నుండి మాచర్ల రైల్వే స్టేషను మధ్య ప్రాంతాలను నడికుడి–మాచర్ల రైలు మార్గము అనుసంధానిస్తుంది. సౌత్ సెంట్రల్ రైల్వే జోన్ లోని గుంటూరు రైల్వే డివిషను నిర్వహణలో ఏడు విభాగాల్లో ఇది ఒకటి. ఇంకనూ ఈ మార్గం నల్లపాడు-పగిడిపల్లి రైలు మార్గము విభాగంతో అనుసంధానిస్తుంది. ఈ బ్రాంచ్ లైన్ అనేది విద్యుద్దీకరణ లేని ఒక (సింగిల్ ట్రాక్ రైల్వే) వరుస రైలు మార్గము మాత్రమే కలిగినది.
ఈ శాఖ రైలు మార్గము 35.01 కిమీ (21.75 మైళ్ళు) పొడవుతో ఉంది మరియు దక్షిణ మధ్య రైల్వే జోన్, గుంటూరు రైల్వే డివిజను కింద నిర్వహించబడుతుంది.
నల్లపాడు–నంద్యాల రైలు మార్గము
నల్లపాడు–నంద్యాల రైలు మార్గము ఆంధ్ర ప్రదేశ్ రాష్ట్రంలోని గుంటూరు జిల్లాలోని నల్లపాడు రైల్వే స్టేషను నుండి నంద్యాల రైల్వే స్టేషను మధ్య ప్రాంతాలను కలుపుతుంది. అంతేకాదు, ఈ విభాగం నల్లపాడులోని నల్లపాడు-పగిడిపల్లి విభాగం మార్గానికి కలుస్తుంది. ఈ శాఖ లైన్ ఒక విద్యుద్దీకృత సింగిల్ ట్రాక్ రైల్వే మార్గముగా ఉంది.
ఈ శాఖ రైలు మార్గము 256.91 కి.మీ. (159.64 మైళ్ళు) పొడవును కలిగి ఉంది. ఇది దక్షిణ మధ్య రైల్వే జోన్ యొక్క గుంటూరు రైల్వే డివిజను యొక్క పరిపాలక అధికార పరిధిలో ఉంది.
షాన్-ఇ-పంజాబ్ ఎక్స్‌ప్రెస్
షాన్-ఇ-పంజాబ్ ఎక్స్‌ప్రెస్ ప్రయాణిస్తున్నది.స్ అనేది భారతీయ రైల్వేలు, ఉత్తర రైల్వే జోన్ ద్వారా నిర్వహించబడుతున్నది. ఈ రైలు భారతదేశ రాజధాని ఢిల్లీ నుండి పంజాబ్ లో గల అమృత్ సర్ మధ్య నడిచే రోజువారీ సేవలు వంటివి అందించే ఒక సూపర్‌ఫాస్ట్ నకు చెందిన ఇంటర్సిటీ ఎక్స్‌ప్రెస్ రైలు.
షాన్-ఇ-పంజాబ్ అను పదమునకు అర్ధము పంజాబ్ యొక్క గర్వకారణము.దీనిని 1990 జనవరి 1 న ప్రారంభించారు.
షాన్-ఇ-పంజాబ్ ఎక్స్‌ప్రెస్ లో 3 ఎసి చైర్ కార్ భోగీల,13 రెండవ తరగతి సిట్టింగ్ భోగీల,4 అరక్షిత భోగీలు ఉంటాయి.
షాన్-ఇ-పంజాబ్ ఎక్స్‌ప్రెస్ న్యూఢిల్లీ రైల్వే స్టేషన్ నుండి ఉదయం 06గంటల 40నిమిషాలకు 12497 నెంబరుతో బయలుదేరి అంబాలా,లూథియానా,జలంధర్ ల మీదుగా మధ్యాహ్నం 02గంటల 20నిమిషాలకు అమృత్ సర్ చేరుతుంది. తిరుగు ప్రయాణంలో మధ్యాహ్నం 03గంటలకు 12478 నెంబరుతో బయలుదేరి రాత్రి 10గంటల 40నిమిషాలకు న్యూఢిల్లీ రైల్వే స్టేషన్ కు చేరుకుంటుంది.
షాన్-ఇ-పంజాబ్ ఎక్స్‌ప్రెస్ మొత్తం 448 కిలోమీటర్ల దూరాన్ని 58 కిలో మీటర్ల వేగంతో 7గంటల 40నిమిషాలు అధిగమిస్తుంది. ఇది గంటకు 55 కి.మీ. / గం. పైన నడుస్తుంది కాబట్టి ఇది ఒక సూపర్‌ఫాస్ట్ రైలు మరియు సర్‌చార్జి దీనికి వర్తిస్తుంది.
షాన్-ఇ-పంజాబ్ ఎక్స్‌ప్రెస్ కు ఘజియాబాద్ కు చెందిన WAP 1, WAP 5 లేదా WAP 7 లోకో మోటివ్లను ఉపయోగిస్తున్నారు.
నంద్యాల–యర్రగుంట్ల రైలు మార్గము
నంద్యాల–యర్రగుంట్ల రైలు మార్గము ఆంధ్ర ప్రదేశ్ రాష్ట్రంలోని కర్నూలు జిల్లాలోని నంద్యాల రైల్వే స్టేషను నుండి కడప జిల్లాకు చెందిన యర్రగుంట్ల రైల్వే స్టేషను ప్రాంతాలను కలుపుతుంది. ఇంకా, ఈ విభాగం నంద్యాల వద్ద నల్లపాడు-నంద్యాల విభాగంతో కలుస్తుంది. ఇది గుంటూరు రైల్వే డివిజన్లో ఉన్న నంద్యాల రైల్వే స్టేషను మినహా, దక్షిణ మధ్య రైల్వే జోన్, గుంతకల్లు రైల్వే డివిజను ద్వారా నిర్వహించ బడుతుంది.
ఈ రైల్వే విభాగాన్ని 1996 సం.లో మంజూరు చేశారు మరియు 2016 ఆగస్టు 23 న ఆరంభించారు. ఇది రూ.9.67 బిలియన్ల ఖర్చుతో పూర్తయింది. నంద్యాల–యర్రగుంట్ల రైలు మార్గము మొత్తం 123 కి.మీ. పొడవు (76 మైళ్ళు) కలిగి ఉంది. ఈ మార్గములో జమ్మలమడుగు, ప్రొద్దుటూరు ప్రధాన పట్టణములు.
ప్రస్తుతం కేవలం ప్రజల సేవలు కొరకు రెండు డిఈఎంయు రైళ్ళు ఆదివారం మినహా నంద్యాల, కడప మధ్య నడుస్తున్నాయి.
నెల్లియంపాటీ
కేరళ రాష్ట్రంలోని పాలక్కాడ్ నుండి 60 కిలోమీటర్ల (37 మైళ్ళు) పర్వత కేంద్రం (నెల్లియంపతి అని కూడా పిలుస్తారు)..
=మూలాలు=
తాడి నాగమ్మ
తాడి నాగమ్మ తొలి దళిత తెలుగు కథారచయిత్రి. ఆధునిక భావాలతో .. కథలు, వ్యాసాలు రాసింది. దళిత, స్త్రీవాద సాహిత్యానికి తొలి మెట్టు వేసిందామె. తాడి నాగమ్మ పుట్టిననాటికే అక్కడ కొంత దళిత చైతన్యం పురుడు పోసుకున్నది. అయితే అది చాలా పరిమితంగానే ఉండేది.
ఆమె 1908 జులై 6 న తూర్పు గోదావరి జిల్లా మామిడికుదురు మండలం, మోరివారిపాలెం లో బల్లా పుల్లయ్య, మహాలక్ష్మమ్మ దంపతులకు జన్మించింది. దళితురాలైన నాగమ్మ ఆప్పట్లో స్కూలుకు వెళ్లడమనేది సాధారణ విషయం కాదు. బడిలో పంతుళ్ల నుంచి అవమానాలు ఎదుర్కొన్నది. పట్టు విడవకుండా చదువు సాగించింది. ఆమె విద్యాభ్యాసం 1925-30 ప్రాంతంలో సాగింది. 1925లో మామిడి కుదురు మండలం దొడ్డవరం గ్రామానికి చెందిన తాడి వెంకన్నను వివాహం చేసుకున్నారామె. నాగమ్మకు ఇద్దరు సంతానం. ఒక కుమారుడు, ఒక కుమార్తె. ఆమె భర్త 1935లో రంగూన్‌లో మరణించగా మచిలీపట్నంలో వేమూరి రాంజీరావు గారి దళితుల హాస్టలులో తన పిల్లల్ని చేర్పించింది. ఆ కాలంలో  ఉత్తమ ఉపాధ్యాయిని అవార్డు కూడా అందుకున్నది. పిల్లలను ఉన్నత చదువులు చదివిస్తూ పలువిధాలుగా సమాజ సేవ చేసింది. ఊటుకూరి లక్ష్మికాంతమ్మ గారు తన ‘ఆంధ్ర కవయిత్రులు’ పుస్తకంలో ఆమెను కథా రచయిత్రిగా పేర్కొన్నది.
ఆమె 1930లో గాంధీజీ సభల్లో పాల్గొన్నది. ఆమె కుసుమధర్మన్న లాంటి దళిత కవులు, ఆది ఆంధ్ర మహాసభలు, హరిజన్‌సేవక్‌ సంఘ్‌ లాంటి సంస్థల పరిచయంతో కథలు రాయడం మొదలు పెట్టింది. మోరిపాలెంలో లేబర్‌ స్కూల్‌ లో టీచర్‌గా పనిచేసింది. ప్రతి గుడిపక్కన లైబ్రరీలు పెట్టింది. ప్రాథమిక వైద్య సదుపాయాలు ఏర్పాటు చేసింది. భజన, బుర్రకథ, నాటకం లాంటి జనరంజక మాధ్యమాలను చేపట్టింది.
ఆమె రాసిన తొలి కథ ‘ఇంకెక్కడి జయము’ 1934లో ‘గృహలక్ష్మి’ పత్రికలో ప్రచురితమయ్యింది. ఒక దళిత వనిత రాసిన తొలి తెలుగు కథ అది. దాంతో పాటు భారతి పత్రికలో కూడా ఆమె కథలు అచ్చయ్యాయి. ఇది మాములు విషయం కాదు. ఇలా ఆమె సామాజిక సమస్యలు, స్త్రీల సమస్యలు, మనుష్యుల మధ్య సంబంధాలు, ఈర్ష, ఆసూయ, ద్వేషాల గురించి మంచి అవగాహనతో రచనలు చేసింది. ప్రేమ సమస్య, ఒక ముద్దు, సమాధులపై సౌధం నిర్మించ వద్దు, స్త్రీకన్నీరు, ప్రపంచ ఘోష మానవ విప్లవం, ప్రేమ సమస్య లాంటి రచనలు చేసింది.
మొదటితరం చదువుకున్న దళిత స్త్రీలలో తాడి నాగమ్మ 'ముద్దు' కథలో- ఒక స్త్రీ వలసవాదానికి వ్యతిరేకంగా విదేశీ వస్తు బహిష్కరణ చేయాలని ఒక నాగరికుణ్ణి కోరగా, అతడు ప్రతిఫలంగా ముద్దివ్వాలని అడుగుతాడు. 'విదేశీ హాలాహలముకు ఆహుతి అగుతున్న నీబోటి సోదరుణ్ణి రక్షింపనొక ముద్దీయలేనా?' అనడంతో అతనికి మూర్ఛ వస్తుంది.
ఆమె 1990 సెప్టెంబర్‌ 13న కన్నుమూసింది.
తొలి దళిత కథా రచయిత్రిగా తాడి నాగమ్మను గుర్తించి, ఎంతగానో శ్రమించి ఆమె రచనలను, ఆమె జీవిత విశేషాలను సేకరించి పుస్తక రూపంలోకి సంగిశెట్టి శ్రీనివాస్ తీసుకువచ్చాడు. ఆ పుస్తకం "తాడినాగమ్మ కథలు-రచనలు"
నంద్యాల జంక్షన్ రైల్వే స్టేషను
నంద్యాల రైల్వే స్టేషను (స్టేషన్ కోడ్: NDL) ఆంధ్రప్రదేశ్ నందు నంద్యాలలోని ఒక భారతీయ రైల్వే స్టేషను. ఇది దక్షిణ మధ్య రైల్వే జోన్లో, గుంటూరు రైల్వే డివిజను లోని నల్లపాడు-నంద్యాల విభాగంలో ఉంది. ఇది దేశంలో 837వ రద్దీగా ఉండే స్టేషను.
సేలం జంక్షన్ రైల్వే స్టేషన్
సేలం జంక్షన్ రైల్వే స్టేషన్ (స్టేషన్ కోడ్: SA) అనేది తమిళనాడు రాష్ట్రంలోని సేలం నగరంలో ఉన్న ఒక జంక్షన్ రైల్వే స్టేషన్.
=అడ్మినిస్ట్రేషన్=
ఈ స్టేషన్ భారతదేశంలోని తమిళనాడు రాష్ట్రంలోని దక్షిణ రైల్వే జోన్ యొక్క సేలం రైల్వే డివిజన్ యొక్క ప్రధాన కార్యాలయం. దక్షిణ భారతదేశంలో ఇది ప్రధాన రవాణా కేంద్రంగా ఉంది.
=కనెక్టివిటీ=
సేలం జంక్షన్ 24 బస్సుల నిరంతర (బస్ నంబర్ 13) టౌన్ బస్ స్టేషన్ కు బస్ సర్వీస్ ఉంది, అది పాత బస్ స్టాండ్ మరియు సెంట్రల్ బస్ స్టాండ్ అయిన బస్ స్టాండ్. స్టేషన్ నుండి 18 km (11 mi) దూరంలో ఉన్న సేలం విమానాశ్రయం సమీప విమానాశ్రయం. అక్కడ రైల్వే స్టేషన్ నుండి టాక్సీ సర్వీసు లభ్యత 24 లక్షలకి మీ గమ్యస్థానానికి చేరుతుంది. అన్ని జంక్షన్ లైన్లలో ఒక ఉత్తేజరైన ప్రయాణీకుల రైళ్ళు ఉన్నాయి
=ఇన్ఫ్రాస్ట్రక్చర్=
ఇది A- గ్రేడ్ స్టేషన్ను అప్గ్రేడ్ చేయబడింది. స్టేషన్ ప్రతి వేదిక మరియు ఎస్కలేటర్లతో వేదిక వంతెనలకు సబ్వే ఉంది. స్టేషన్ 6 వేదికలు మరియు 8 ట్రాక్స్, సేలం ఉన్నాయి.
=లైన్స్=
స్టేషన్ నుండి 6 లైన్లు ఉన్నాయి
=మూలాలు=
అన్విత అబ్బి
ప్రొఫెసర్ అన్విత అబ్బి (జననం 1949 జనవరి 9) భారతీయ భాషావేత్త. ఆమె మైనారిటీ భాషలలో పండితురాలు. ముఖ్యంగా దక్షిణాసియాకు చెందిన గిరిజన భాషల పునరుర్ధరణకు ఆమె ఎంతో కృషి చేసింది. భాషా శాస్త్రంలో ఆమె చేసిన కృషికి గుర్తింపుగా 2013లో భారత ప్రభుత్వం అన్వితను పర్మశ్రీ పురస్కారంతో గౌరవించింది.
అన్విత 1949 జనవరి 9న, ఆగ్రాలో జన్మించింది. ఆమె కుటుంబంలో ఎంతో మంది హిందీ భాషా రచయితలు, కవులు పుట్టారు. ప్రాథమిక విద్యను స్థానిక పాఠశాలలో పూర్తి చేసిన ఆమె, 1968లో, ఢిల్లీ విశ్వవిద్యాలయంలో బి.ఎ ఆనర్స్ చదివింది. వెనువెంటనే, 1970లో, అదే విశ్వవిద్యాలయం నుంచీ భాషా శాస్త్రంలో ఎం.ఎ పూర్తి చేసింది. ఆమె ఎం.ఎ మొదటి ర్యాంకుతో ఉత్తీర్ణత సాధించింది. 1975లో, అమెరికాలోని ఇతకాలో కార్నెల్ విశ్వావిద్యాలయంలో పి.హెచ్.డి చేసింది. ఆమె దక్షిణ ఆసియా భాషలపై పరిశోధన చేసింది. సెంటర్ ఫర్ లింగ్విస్టిక్స్, స్కూల్ ఆఫ్ లాంగ్వేజ్, లిటరేచర్ అండ్ కల్చర్ స్టడీస్ లో సహాయ ఆచార్యులుగా పనిచేసింది. ప్రస్తుతం అన్విత, ఢిల్లీ జవహర్ లాల్ విశ్వవిద్యాలయం (జె.ఎన్.యు) లోని దక్షిణాపురం కాంపస్ లో ఉంటోంది.
అన్విత, భారతదేశానికి చెందిన ఆరు భాషా కుటుంబాలపై చేసిన పరిశోధన గణనీయమైనది. లండన్ విశ్వవిద్యాలయానికి చెందిన ఎస్.ఒ.ఎ.ఎస్ విభాగం ఆధ్వర్యంలో ఆమె అంతరించిపోతున్న భాషల డాక్యుమెంటేషన్ ప్రాజెక్ట్ లో భాగంగా వానిషింగ్ వాయిసెస్ ఆఫ్ గ్రేట్ అండమనీస్ అని ఒక పరిశోధన చేసింది. అండమాన్ ద్వీపంలో అంతరించిపోతున్న స్థానిక భాషల గురించిన పరిశోధన ఇది. గ్రేట్ అండమాన్ కు చెందిన భాషలు, సంస్కృతి గురించి కూడా ఈ పరిశోధనలో ఆమె పొందుపరిచింది. 2003-2004 మధ్యలో గ్రేట్ అండమాన్ గురించి ఆమె చేసిన పరిశోధనలో జారవా, ఒంగే అనే రెండు అండమనీస్ స్థానిక భాషల విభిన్న లక్షణాల గురించి ప్రపంచానికి తెలిసింది. ఈ పరిశోధనతో గ్రేట్ అండమనీస్ భాషలు భారతదేశ ఆరవ భాషా కుటుంబంగా మారాయి. తరువాత అండమాన్ ప్రజలపై ఇతర పండితులు చేసిన పరిశోధనల ద్వారా, అన్విత, ఆ ప్రాంతంలో ఒకే జాతికి చెందిన రెండు వేర్వేరు సమూహాలైన ఎమ్31, ఎమ్32 లను ఆమె కనుగొందని తెలిసింది.
అన్విత 2006లో తిరిగి అండమాన్ భాషలపై పరిశోధన ప్రారంభించింది. అంతరించిపోతున్న మూడు అండమనీస్ భాషలలోని పదాలను, అర్ధ కోశాన్నీ పరిశీలించింది. ఈ పరిశోధనల ఆధారంగా, అండమనీస్ భాష భాషాపరంగా వైవిధ్యమైన భాషా కుటుంబానికి చెందినది అని ఆధారాలతో సహా రుజువు చేసింది. అన్విత ఇంగ్లీష్-గ్రేట్ అండమనీస్-హిందీ డిక్షనరీని కూడా తయారు చేయడం విశేషం. ప్రస్తుతం ఆమె, గ్రేట్ అండమనీస్ భాషల ఆవిర్భావం, వ్యాకరణం, అక్కడి ప్రజల గురించి పరిశోధన చేస్తోంది.
జవహర్ లాల్ నెహ్రూ విశ్వవిద్యాలయంలో ప్రొఫెసర్ గా పనిచేసిన అన్విత తన కెరీర్ లో 20 మంది పి.హెచ్.డి విద్యార్థులు, 29 మంది ఎం.ఫిల్ విద్యార్థులు ఆమె వద్ద చదువుకున్నారు.
అన్విత వివిధ సంస్థల నుంచి ఎన్నో పురస్కారాలు, గౌరవాలు పొందింది. 2000, 2003, 2010లలో జర్మనీలోని లైప్జిగ్ లో ఉన్న మాక్స్ ప్లాంక్ ఇన్స్టిట్యూట్ లో విజిటింగ్ శాస్త్రవేత్తగా పనిచేసింది. 2011లోని లండన్ విశ్వవిద్యాలయంలో ఎస్.ఒ.ఎ.ఎస్ విభాగానికి లెవెర్ హ్యూం ప్రొఫెసర్ గా కూడా చేసింది ఆమె. 1990లో న్యూయార్క్ లోని కార్నెల్ విశ్వవిద్యాలయంలో హ్యుమానిటీస్, సాంఘిక శాస్త్రాలలో ఫెలోషిప్ చేసింది. 2003లో మెల్బోర్న్ లోని లా ట్రోబ్ విశ్వవిద్యాలయంలో కూడా విజిటింగ్ ఫెలోగా చేసింది. 2010-2011లో ఆస్ట్రేలియాలోని జేమ్స్ కుక్ విశ్వవిద్యాలయంలో ఉన్న కైర్న్స్ ఇన్స్టిట్యూట్ లో విజిటింగ్ ప్రొఫెసర్ గా పనిచేసింది అన్విత. ఆమె ఇతర గౌరవాలు:
అన్విత 2013లో, పద్మశ్రీ పురస్కారం కూడా అందుకుంది.
మెట్టూరు డ్యాం రైల్వే స్టేషను
మెట్టుర్ డ్యామ్ రైల్వే స్టేషన్ (కోడ్: MTDM) భారతదేశంలోని తమిళనాడు రాష్ట్రంలోని సేలం జిల్లా మేట్టూర్ లో ఉన్న ఒక రైల్వే స్టేషన్. ఈ స్టేషన్ సలేం జంక్షన్-మేత్తూర్ డ్యాం లైన్లో ఉంది. ఈ స్టేషన్ను రైల్వే యొక్క దక్షిణ రైల్వే జోన్ నిర్వహిస్తుంది మరియు సేలం రైల్వే డివిషన్ పరిధిలోకి వస్తుంది
=మూలాలు=
మేచేరి రోడ్డు రైల్వే స్టేషను
మెచూర్ డ్యామ్ మరియు ఓమలూర్ జంక్షన్ మధ్య మేచేరి రోడ్డు రైల్వే స్టేషను ఉంది.
=మూలాలు=
సారీ నాకు పెళ్లైంది
సారీ నాకు పెళ్లైంది 2004, మార్చి 05న విడుదలైన తెలుగు చలనచిత్రం. గాంధీ దర్శకత్వం వహించిన ఈ చిత్రంలో రఘు, రుతిక, లహరి, కొండవలస లక్ష్మణరావు, రఘు బాబు, కృష్ణ భగవాన్, శ్రీనివాస రెడ్డి, శివారెడ్డి, జీవా ముఖ్యపాత్రలలో నటించగా, కుమార్ సంగీతం అందించారు.
వెంట్రప్రగడ రైల్వే స్టేషను
వెంట్రప్రగడ రైల్వే స్టేషను (స్టేషన్ కోడ్: VPG) వెంట్రప్రగడ గ్రామ శివార్లలో ఉంది. )
ఇందుపల్లి రైల్వే స్టేషను
ఇందుపల్లి రైల్వే స్టేషను (స్టేషన్ కోడ్: IDP) ఇందుపల్లి గ్రామంలో ఉంది.ఇందుపల్లి, చికినాల గ్రామాలకు సేవలు అందిస్తుంది. ఇందుపల్లి రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది. ఇది విజయవాడ-నిదడవోలు శాఖ మార్గము మీద ఉంది.
తొలసంపట్టి రైల్వే స్టేషను
తొలసంపట్టి రైల్వే స్టేషను మరియు మధ్య ఉంది.
=మూలాలు=
సేలం జంక్షన్ రైల్వే స్టేషను
సేలం జంక్షన్ రైల్వే స్టేషన్ (స్టేషన్ కోడ్: SA) అనేది తమిళనాడు రాష్ట్రంలోని సేలం నగరంలో ఉన్న ఒక జంక్షన్ రైల్వే స్టేషన్.
=పరిపాలన=
ఈ స్టేషన్ భారతదేశంలోని తమిళనాడు రాష్ట్రంలోని దక్షిణ రైల్వే జోన్ యొక్క సేలం రైల్వే డివిజన్ యొక్క ప్రధాన కార్యాలయం. దక్షిణ భారతదేశంలో ఇది ప్రధాన రవాణా కేంద్రంగా ఉంది.
=అనుసంధానం=
సేలం జంక్షన్ 24 బస్సుల నిరంతర (బస్ నంబర్ 13) టౌన్ బస్ స్టేషన్ కు బస్ సర్వీస్ ఉంది, అది పాత బస్ స్టాండ్ మరియు సెంట్రల్ బస్ స్టాండ్ అయిన బస్ స్టాండ్. స్టేషన్ నుండి 18 km (11 mi) దూరంలో ఉన్న సేలం విమానాశ్రయం సమీప విమానాశ్రయం. అక్కడ రైల్వే స్టేషన్ నుండి టాక్సీ సర్వీసు లభ్యత 24 లక్షలకి మీ గమ్యస్థానానికి చేరుతుంది. అన్ని జంక్షన్ లైన్లలో ఒక ఉత్తేజరైన ప్రయాణీకుల రైళ్ళు ఉన్నాయి
=సదుపాయములు=
ఇది A- గ్రేడ్ స్టేషన్ను అప్గ్రేడ్ చేయబడింది. స్టేషన్ ప్రతి వేదిక మరియు ఎస్కలేటర్లతో వేదిక వంతెనలకు సబ్వే ఉంది. స్టేషన్ 6 వేదికలు మరియు 8 ట్రాక్స్, సేలం ఉన్నాయి.
=రైలు మార్గములు=
స్టేషన్ నుండి 6 లైన్లు ఉన్నాయి
=మూలాలు=
ఇండియన్ స్టీల్ కమీషన్
స్టీల్ అథారిటీ ఆఫ్ ఇండియా లిమిటెడ్ (SAIL) అనేది భారతదేశంలోని న్యూఢిల్లీలో కేంద్రంగా పనిచేస్తున్న ఒక ప్రభుత్వ-ఆధీనమైన ఉక్కు సంస్థ. 2016-17 ఆర్థిక సంవత్సరానికి 44,452 కోట్ల వార్షిక టర్నోవర్ (US $ 6.83 బిలియన్) తో భారత ప్రభుత్వము సొంతమైన మరియు నిర్వహించబడుతున్న ప్రభుత్వ రంగ సంస్థ. జనవరి 24, 1973 న సాయిల్ 78,333 ఉద్యోగులను కలిగి ఉంది (01-Jan-2018 నాటికి). వార్షిక ఉత్పత్తి 14.38 మిలియన్ మెట్రిక్ టన్నులు, భారతదేశంలో అతిపెద్ద స్టీల్ నిర్మాతగా మరియు ప్రపంచంలోని అతి పెద్ద ఉక్కు ఉత్పత్తిదారులలో ఒకరైన సెయిల్. కంపెనీ యొక్క హాట్ మెటల్ ఉత్పత్తి సామర్థ్యం ఇంకా పెరుగుతుంది మరియు స్థాయిని చేరుకోగలదని భావిస్తున్నారు సంవత్సరానికి 50 మిలియన్ టన్నులు 2025 నాటికి. శ్రీ పి.కె. సింగ్ ప్రస్తుతం సెయిల్కు చైర్మన్.
=మూలాలు=
కాల్కా మెయిల్
కాల్కా మెయిల్ భారతీయ రైల్వేలు నిర్వహిస్తున్న పురాతన రైలు సర్వీసుల్లో ఒకటి.ఇది పశ్చిమ బెంగాల్ రాజధాని కోల్‌కాతా సమీపంలో గల హౌరా నుండి బయలుదేరి హర్యానా రాష్టంలో గల కాల్కా వరకు ప్రయాణిస్తుంది.
కాల్కా మెయిల్ ను ఈస్ట్ ఇండియా రైలే కంపెనీ 1866 లో హౌరా నుండి పాత ఢిల్లీ వరకు ఈస్ట్ ఇండియా రైలే మెయిల్ పేరుతో ప్రారంభించింది.1891 లో దీనిని కల్కా వరకు పొడిగించడమైనది.నాడు కాల్కా మెయిల్ యొక్క ప్రధాన ఉద్దేశం భారత ప్రధాన రాజధాని అయిన కోల్‌కాతా నుండి భారత వేసవి రాజధాని అయిన సిమ్లా కు అనుసంధానం చేయడం.కోల్‌కాతా నుండి సిమ్లా వరకు ప్రభుత్వ యంత్రాంగాన్ని,తరలించడానికి కాల్కా మెయిల్ ను ఉపయోగించేవారు.ప్రభుత్వ యంత్రాంగాన్ని తరలించడానికి వీలుగా కోల్‌కాతా లోను సిమ్లా లోను ప్రత్యేక ఏర్పాట్లు ఉండేవి. 
కాల్కా మెయిల్ ను ప్రస్తుతం తూర్పు రైల్వే మండలం నిర్వహిస్తున్నది.
కాల్కా మెయిల్ మొదటిరోజు రాత్రి 07గంటల 40నిమిషాలకు హౌరా జంక్షన్ రైల్వే స్టేషను 12311 నెంబరుతో బయలుదేరి మూడవ రోజు ఉదయం 04గంటల 30నిమిషాలకు కాల్కా చేరుతుంది.తిరుగుప్రయాణం లో కాల్కా లో 12312 నెంబరుతో రాత్రి 11గంటల 55నిమిషాలకు బయలుదేరి రెండు రోజుల ప్రయాణం తరువాత ముడవ రోజు ఉదయం 07గంటల 55 నిమిషాలకు హౌరా జంక్షన్ రైల్వే స్టేషను ను చేరును.హౌరా జంక్షన్ రైల్వే స్టేషను నుండి కాల్కాను చేరుటకు 32గంటల 50నిమిషాలు ప్రయాణసమయం,కాల్కా నుండి హౌరా చేరుటకు 32 గంటల సమయం తీసుకుంటున్నది.
కాల్కా మెయిల్ హౌరా జంక్షన్ రైల్వే స్టేషను నుండి బయలుదేరి ధన్‌బాద్,గయ,అలహాబాద్,కాన్పూర్,అలీగడ్,ఘజియాబాద్,పాత ఢిల్లీ,అంబాలా,చండీగఢ్ ల మీదుగా కాల్కా చేరుతుంది.
కాల్కా మెయిల్ లో 11 స్లీపర్స్, 7 ఎ.సి కోచ్‌లు (1AC, 2AC, 3AC), 1 పాంట్రీ కార్, 3 జనరల్ సిటింగ్ మరియు 2 ఎస్.ఎల్.ఆర్ బోగీలు ఉంటాయి.
జులై 10 2011 న కాన్పూర్,ఫతెహ్ పుర్ రైల్వే స్టేషన్ ల మద్య కాల్కా మెయిల్ పట్టాలు తప్పడం తో సమారు 69మంది మృతి చెందగా,200మంది కి పైగా ప్రయాణికులు గాయాలపాలైయ్యారు.దీనికి కారణం లోకోమోటివ్ యొక్క నిర్వహణ సరిగ్గా లేకపోవడమని దర్యాప్తూ లో తేలింది.
కోల్‌కాతా
నెక్స్ట్ నువ్వే
నెక్స్ట్ నువ్వే 2017 లో ప్రభాకర్ దర్శకత్వంలో విడుదలైన భయానక హాస్యభరిత చిత్రం. ఇందులో ఆది, వైభవి, బ్రహ్మాజీ, రష్మి ప్రధాన పాత్రలు పోషించారు.
సరోజిని సాహూ
సరోజిని సాహూ ( జననం: జనవరి 4, 1956 ) ప్రముఖ నవలా రచయిత్రి, ఇండియన్ ఎక్స్‌ప్రెస్ పత్రిక కాలమిస్టు. ఆమె ఒడిశా సాహిత్య అకాడమీ విజేత. 
సరోజిని సాహూ ఒడిషా రాష్ట్రంలోని దెంకనల్ అనే చిన్న పట్టణంలో ఈశ్వర చంద్ర సాహు, నళినీ దేవి దంపతులకు రెండవ సంతానంగా జన్మించింది. ఈమె ఒడియా సాహిత్యంలో ఎం.ఎ., పి.హెచ్.డి పట్టాలను పొందింది. తరువాత ఉత్కళ విశ్వవిద్యాలయం నుండి న్యాయశాస్త్రంలో బ్యాచిలర్ డిగ్రీని సాధించింది. ఈమె ప్రస్తుతం బేల్పహార్, జర్సుగుడలోని డిగ్రీ కళాశాలలో అధ్యాపకురాలిగా పనిచేస్తున్నది. ఈమె ప్రముఖ ఒడిషా రచయిత జగదీశ్ మహంతిని వివాహం చేసుకుంది. ఈమెకు ఒక కుమారుడు, ఒక కుమార్తె ఉన్నారు. ఈమె పది కథా సంపుటులను ప్రకటించింది.
ఫిఫా ప్రపంచకప్ - 2018
ఫిఫా ప్రపంచకప్ - 2018 ఈ ప్రపంచకప్ ఫుట్ బాల్ క్రీడకు సంబంచింది. ఈ టోర్నీ నాలుగు సంవత్సరాల కొకసారి ఫెడరేషన్‌ ఆఫ్‌ ఇంటర్నేషనల్‌ ఫుట్‌బాల్‌ అసోసియేషన్‌నిర్వహిస్తుంది . 2018 జూన్‌ 14 నుంచి జులై 15 వరకు రష్యాలో ఈ పోటీలు జరుగుతాయి. 32 దేశాలు ఈ పోటీల్లో తలపడుతాయి. ఈ ప్రపంచకప్‌ మస్కట్‌ "జబివాకా న"ు ఎంపిక చేశారు. ఈ టోర్నీలో ఐస్‌లాండ్, పనామా దేశాలు అరంగేట్రం చేస్తున్నాయి. ఇది 21వ ఫుట్‌బాల్‌ ప్రపంచకప్‌.
ఇప్పటి వరకు అత్యధిక సార్లు పాల్గొన్న దేశం బ్రెజిల్. ఈ దేశమే ఐధు సార్లు ఈ టోర్నీని గెలుచుకుంది. 1958 తర్వాత మొట్టమొదటి సారి ఇటలీ దేశం ఈ ప్రపంచ కప్‌కు అర్హత కాలేదు. ఈ ప్రపంచ కప్‌ 32 రోజుల పాటు 11 నగరాల్లోని 12 మైదానాలలో జరుగుతుంది. ఈ ప్రపంచ కప్‌ ఇప్పటివరకు విజేతలుగా గెలిచింది బ్రెజిల్‌, జర్మనీ, ఇటలీ, అర్జెంటీనా, ఉరుగ్వే , స్పెయిన్, ఫ్రాన్స్, ఇంగ్లండ్‌ దేశాలు మాత్రమే. ప్రస్తుత ప్రపంచకప్‌ ద్వారా ఫిఫా పొందే రమారమిగా ఆదాయం 6.1 బిలియన్‌ డాలర్లు అనగా 41,153 కోట్లు
ఫీఫా 1904 లో స్థాపించబడ్డాక మొదటిసారి ఒలింపిక్స్ కి బయట స్విట్జర్లాండులో 1906లో అంతర్జాతీయ కాల్బంతwyi క్రీడా పోటీలను నిర్వహించజూసింది, కానీ అది ఆశించినంతగా విజయం సాధించలేక పోయింది. 1908 లండన్ లో జరిగిన వేసవి ఒలింపిక్స్ లో మొట్టమొదటి అంతర్జాతీయ కాల్బంతి పోటీలు జరిగాయని చెప్పవచ్చు. దీనిలోనూ తరువాతి 1912 స్టాక్ హోమ్ లో జరిగిన ఒలింపిక్స్ లోనూ కూడా బ్రిటన్ బంగారు పతకాలను గెలుచుకుంది. ఇవన్నీ కూqruoడా అభిలాషకుల (అమెచ్యూర్) క్రీడలుగానే పరిగణిస్తారు. 1914 లో, ఫీఫా వేసవి ఒలింపిక్స్ ని అభిలాషకుల ఆటగా గుర్తించింది. తద్వారా 1920 లో తొలిసారి ప్రపంచ వ్యాప్తంగా 14 దేశాలు (13 యూరోపియన్ దేశాలూ, ఈజిప్ట్ తో పాటు) పోటీ పడ్డ ఒలింపిక్ పోటీలో బెల్జియం విజేతగా నిల్చింది. తదుపిమ్మటి రెండు ఒలింపిక్స్ 1924, 1928 లోనూ ఉరుగ్వే విజయకేతనం ఎగుఱవేసింది. 1924లోనే ఫీఫా ఆధ్వర్యంలో వృత్తిపరమైన క్రీడాకారుల శకం కూడా ప్రారంభమైంది.
కాల్బంతి ఆట ఒలింపిక్స్ లో సంతరించుకున్న ప్రాధాన్యత దృష్ట్యా 1928 నుండి ఫీఫా వృత్తిపరమైన ఆటలపోటీల పై కృషిచేసింది. తమ స్వాతంత్ర్య శతాబ్ది జరుపుకుంటూన్న సందర్భంలో రెండుసార్లు ఒలింపిక్స్ కాల్బంతి బంగారు పతకాలను అప్పటికే అందుకున్న ఉరుగ్వే 1930లో తొలి ప్రపంచ కప్ పోటీలకు ఆతిథ్యమిచ్చింది. కానీ అంతదూర ప్రయాణమైన అమెరికా ఖండానికి జట్టుని పంపించడాన్ని, ఉరుగ్వేని తొలిసారి ఎంపిక చేయడాన్ని కూడా అంతగా నచ్చుకోని (ముఖ్యంగా యూరోపియన్) సభ్యదేశాలు పెద్దగా సుముఖత చూపలేదు. చివరికి పోటీలు 2 నెలల్లో ఉన్నాయనగా ఫీఫా అధ్యక్షుడు రిమెట్ తీసుకున్న చొఱవవల్ల బెల్జియం, ఫ్రాన్స్, రొమేనియా, యుగోస్లేవియాలు మాత్రం తమ జట్లను ఈ పోటీలకు పంపించాయి. మొత్తం పాల్గొన్న 13 దేశాలలో 7 దక్షిణ అమెరికా దేశాలు, 4 యూరోపియన్ దేశాలు, మిగిలిన రెండూ ఉత్తర అమెరికా నుండి వచ్చినవి.93,000 మంది ప్రత్యక్ష ప్రేక్షకుల సమక్షంలో పొరుగుదేశం అర్జెంటీనాను ఓడించి, ఉరుగ్వే ఈ మొట్టమొదటి బహుమానాన్ని కైవశం చేసుకుంది.
1932లో లాస్ ఏంజెల్స్ లో జరిగిన ఒలింపిక్స్ లో కాల్బంతి ఆటను చేర్చలేదు. అమెరికా సంయుక్త రాష్ట్రాలలోలో ఈ ఆటకు అంతగా ప్రజాదరణ లేకపోవడమే దీనికి కారణం. అటుతరువాతి సంవత్సరాలలో యుద్ధవాతావరణం నెలకొనడం వల్ల, 1938, 1946 సంవత్సరాలలో యూరోప్ కి వెళ్ళిన ఏకైక దక్షిణ అమెరికా దేశం బ్రెజిల్ మాత్రమే. 1942 లో నాజీ జర్మనీ ఆతిథ్యమీయ తలపెట్టిన ఒలింపిక్స్ రద్దయ్యాయి.
లుజ్నికి స్టేడియంలో ఆరంభ వేడుకలు ప్రారంభమయ్యాయి.
ఈ టోర్నీలో మొత్తం 32 దేశాలు తలపడుతాయి. ఈ టోర్నీలో కొత్తగా ఐస్‌లాండ్, పనామా దేశాలు అరంగేట్రం చేస్తున్నాయి.
మీనా కందసామి
ఇలవేనిళ్ మీనా కందసామి (జననం 1984) భారతీయ కవయిత్రి, కాల్పనిక రచయిత్రి, అనువాదకురాలు, సామాజిక కార్యకర్త. తమిళనాడు లోని చెన్నైకు చెందినది ఆమె. ఆమె ఎక్కువగా స్త్రీవాదం, కుల వ్యతిరేకతల గురించి రాస్తూ ఉంటుంది. సమకాలీన సమాజంలోని కుల వ్యవస్థ గురించి ఆమె రచనలు ఉంటాయి.
2013 వరకు మీనా, "టచ్" (2006) and "మిస్. మిలిటెన్సీ" (2010) అనే రెండు కవితా సంకలనాలు రాసింది. అఖిల భారత కవితల పోటీలో ఈ రెండు కవితా సంకలనాలకు ఎన్నో ప్రశంసలు లభించాయి. దళిత్ మీడియా నెట్ వర్క్ కు సంబంధించిన ఆంగ్ల ద్వైమాసిక పత్రిక "ది దళిత్"కు 2001 నుంచి 2002 వరకు సంపాదకురాలిగా పనిచేసింది.
2008లో ఆమె సహ రచయిత ఎం.నిసార్ తో కలసి దళిత నాయకుడు అయ్యంకలి జీవిత చరిత్ర రాసింది. 2014లో "ది జిప్సీ గాడెస్ ", 2017లో "వెన్ ఐ హిట్ యూ" నవలలు రాసింది.
ఆమె ఐవా విశ్వవిద్యాలయం నిర్వహించిన అంతర్జాతీయ రచనా కార్యక్రమంలో భారతదేశం తరఫున పాల్గొంది. యుకె, కాంటెర్ బరీలోని కెంట్ విశ్వవిద్యాలయంలో చార్లెస్ వేల్స్ ఇండియా ట్రస్ట్ ఫెలోగా కూడా చేసింది.
రచనలు కాకుండా, ఆమె సామాజిక కార్యకర్తగానూ కృషి చేస్తోంది. మీనా వివిధ సమకాలీన రాజకీయ సమస్యల గురించి కూడా మాట్లాడుతుంది. కులాలు, అవినీతి, హింస, మహిళల హక్కుల గురించి ఆమె ఉద్యమిస్తోంది. మీనా తన ఫేస్ బుక్, ట్విట్టర్ అకౌంట్ల ద్వారా తరచూ వివిధ సామాజిక సమస్యలపై స్పందిస్తుంటుంది. ఔట్ లుక్ ఇండియా, అప్పుడప్పుడూ ది హిందూ వంటి పత్రికల్లో ఆమె కాలమ్ లు రాస్తుంది. 2012లో ఉస్మానియా విశ్వవిద్యాలయంలో జరిగిన బీఫ్ వివాదంలో మీనా పాత్ర కూడా ఉంది. ఆ సమయంలోనే ఆమె బాగా ప్రాచుర్యం పొందింది.
మీనా 1984లో చెన్నైలో తమిళ కుటుంబంలో జన్మించింది. ఆమె తల్లిదండ్రులు ఇద్దరూ విశ్వవిద్యాలయంలో ప్రొఫెసర్లు. ఆమెకు తల్లిదండ్రులు ఇల్లవేనిళ్ అని పేరు పెట్టారు. చిన్నప్పుడే కవిత్వంపై ఇష్టం పెంచుకున్న ఆమె తరువాత మీనా అని తనకు తాను పేరు పెట్టుకుంది. ఆమె చెన్నైలోని, అన్నా విశ్వవిద్యాలయం నుంచి సామాజికత-భాషాశాస్త్రంలో డాక్టరేట్ చదివింది. తన 17వ ఏటనే మొదటిసారి కవిత్వం రాసింది ఆమె. ఆ వయసులోనే దళిత రచయితలు, నాయకులు రాసిన పుస్తకాలను ఆంగ్లంలోకి అనువాదాలు చేసేది.
మీనా రచనల్లోని కథా వస్తువులన్నీ కుల వ్యతిరేకత, స్త్రీవాదం, భాషాపరమైన వ్యత్యాసం వంటి వాటి చుట్టూనే తిరుగుతుంటాయి. ఆమె మొట్టమొదటి కవితా సంకలనం "టచ్" ఆగస్టు 2006లో ప్రచురితమైంది. ఈ సంకలనానికి ప్రముఖ రచయిత్రి కమల సురయ్య ముందు మాట రాసింది. ప్రచురణ అయిన తరువాత ఈ సంకలనం దాదాపు ఐదు వేర్వేరు భాషల్లోకి అనువాదమైంది. ఆ తరువాత సంవత్సరం ఆమె రెండో కవితా సంకలనం "మిస్. మిలిటెన్సీ" ప్రచురణ జరిగింది. ఈ సంకలనంలో ఆమె, హిందూ, తమిళ పురాణాలను కుల వ్యతిరేకత, స్త్రీవాద కోణాలలో చూపించే ప్రయత్నం చేసింది. ఆమె రాసిన ఇతర కవితలు "మస్కారా", "మై లవర్ స్పీక్స్ ఆఫ్ రేప్"లు అఖిల భారత కవితల పోటీలో మొదటి బహుమతి గెలుచుకున్నాయి.
తెన్నేరు రైల్వే స్టేషను
తెన్నేరు రైల్వే స్టేషను ఆంధ్ర ప్రదేశ్ లోని తెన్నేరు గ్రామంలో ఉంది. ఇది మంతెన, తెన్నేరు గ్రామాలకు సేవలు అందిస్తుంది. తెన్నేరు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది.
ఉప్పలూరు రైల్వే స్టేషను
ఉప్పలూరు రైల్వే స్టేషను ఆంధ్ర ప్రదేశ్ లోని నిడమానూరు పట్టణంలో ఒక భారతీయ రైల్వే స్టేషను. ఇది విజయవాడ-నిదడవోలు శాఖ మార్గములో ఉంది. దక్షిణ మధ్య రైల్వే జోన్ యొక్క విజయవాడ రైల్వే డివిజను కింద నిర్వహించబడుతుంది.
ఓమలూర్ జంక్షన్ రైల్వే స్టేషను
ఓమాలూర్ జంక్షన్ రైల్వే స్టేషన్, దక్షిణ రైల్వే జోన్లో సేలం రైల్వే డివిజను యొక్క జంక్షన్ స్టేషను. ఇది ఓవలారుకు చెందిన ఒక పట్టణ పంచాయతీ మరియు తాలూకు ప్రధాన కేంద్రం. తమిళనాడులోని సేలం జిల్లాలో 15 కోట్ల భారీ స్టేషన్ భవనం, 3 వ వేదిక ఇది సేలం రైల్వే డివిజను మరియు సేలం జంక్షన్ కు సమీప జంక్షన్ లో పెద్ద రెవెన్యూ స్టేషన్లలో ఒకటి.
=మూలాలు=
నిడమానూరు రైల్వే స్టేషను
నిడమానూరు రైల్వే స్టేషను ఆంధ్ర ప్రదేశ్ లోని నిడమానూరు పట్టణంలో ఒక భారతీయ రైల్వే స్టేషను. ఇది విజయవాడ-నిడదవోలు శాఖ మార్గము లో ఉంది.
నిడమానూరు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది.
రామవరప్పాడు రైల్వే స్టేషను
రామవరప్పాడు రైల్వే స్టేషను విజయవాడ నగరం లోని రామవరప్పాడు ప్రాంతంలో ఈ రైల్వే స్టేషను ఉంది. నగరంలోని (సెటిలైట్) ఉపగ్రహ రైల్వే స్టేషన్లలో ఇది ఒకటి. రామవరప్పాడు రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది.ఇది విజయవాడ-నిదడవోలు శాఖ మార్గము లో ఉంది.
మధురానగర్ రైల్వే స్టేషను
మధురానగర్ రైల్వే స్టేషను విజయవాడలోని మధురా నగర్ వార్డ్‌లో ప్రజలకు సేవలు అందిస్తున్నది. ఇది విజయవాడ-నిదడవోలు శాఖ మార్గము లో ఉంది. మధురానగర్ రైల్వే స్టేషను రైల్వే స్టేషను దక్షిణ మధ్య రైల్వే జోన్, విజయవాడ రైల్వే డివిజను కింద పనిచేస్తుంది.
బ్రాహ్మణగూడెం రైల్వే స్టేషను
బ్రాహ్మణగూడెం రైల్వే స్టేషను ఆంధ్ర ప్రదేశ్‌ లోని పశ్చిమ గోదావరి జిల్లా లోని బ్రాహ్మణగూడెం వద్ద ఉన్న ఒక భారతీయ రైల్వే స్టేషను. ఇది విజయవాడ-చెన్నై విభాగం లో ఉంది. ఇది దక్షిణ మధ్య రైల్వే జోన్ లోని విజయవాడ రైల్వే డివిజను నిర్వహణ పరిధిలో ఉంది. ప్రతిరోజు 10 రైళ్లు ఈ స్టేషన్లో ఆగుతాయి. ఇది దేశంలో 3164 వ రద్దీగా ఉండే స్టేషను..
1893 నుండి 1896 సం.ల మధ్య కాలంలో సమయంలో, ఈస్ట్ కోస్ట్ స్టేట్ రైల్వే 1,287 కి.మీ. (800 మైళ్ళు), విజయవాడ నుండి కటక్ వరకు నిర్మించిన మార్గము మరియు అదే కాలంలో ట్రాఫిక్ మొదలైనది, ఇంతేకాక విజయవాడ-చెన్నై లింక్ నిర్మాణం భారతదేశం యొక్క తూర్పు తీరం ప్రాంతంలో 1899 సం.లో సరాసరి (ఎకాఎకీ) నడుపుటకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వే వారు హస్తగతం చేసుకున్నారు.
అంత్యోదయ ఎక్స్‌ప్రెస్
అంత్యోదయ ఎక్స్‌ప్రెస్ లు భారతీయ రైల్వేలు నడుపుతున్న రైలు సర్వీసులు.ఇవి పూర్తిస్థాయి అరక్షిత భోగీల కలిగిన రైళ్ళు.ఇవి ఇక్కువగా రాత్రి పూట ప్రయాణం చేస్తాయి.వీటిని 2016 కేంద్ర బడ్గెట్ లో ప్రతిపాదించారు.అత్యంత ప్రయాణికుల రద్ధి కలిగిన రైలు మార్గాల్లో నడపడానికి ప్రతిపాదనలు చేసారు. ఎర్నాకులం- హౌరా మద్య నడిచే మొదటి అంత్యోదయ ఎక్స్‌ప్రెస్ ను నాటి రైల్వే మంత్రి సురేష్ ప్రభు ప్రారంభించారు.
తేజి గ్రోవర్
తేజి గ్రోవర్ భారత దేశానికి చెందిన హిందీ కవయిత్రి, కాల్పనిక రచయిత్రి, అనువాదకురాలు, చిత్రకారిణి. 1950 తరువాతి తరాల వారికి హిందీ కవయిత్రిగా ఈమె బాగా పరిచయం. ప్రముఖ హిందీ కవి, విమర్శకుడు అశోక్ వాజ్ పేయ్, తేజి కవిత్వం గురించి వివరిస్తూ "ఆమె కవిత్వంలోని భాష ప్రత్యేకంగా ఉంటుంది. సామాన్యమైన జాతీయాలకు అందకుండా ఎంతో విచిత్రమైన భాష వాడుతుంది" అని చెప్తాడు. ఆమె కవితలు ఇతర భారతీయ భాషల్లోకి మాత్రమే కాక, విదేశీ భాషల్లోకి కూడా అనువాదం కావడం విశేషం.
తేజి కాల్పనిక సాహిత్యంలోని శిల్పం చాలా ప్రత్యేకంగా ఉంటుంది. ఆమె రచనల్లో భావుకత, వాస్తవికత ఒక దానిలో ఒకటి కలిసిపోయి ఉంటాయి. భూత, వర్తమాన, భవిష్యత్ కాలాలలోని కథలు అన్ని ఒక దానితో ఒకటి ముడి వేసుకుని ఉన్నట్టుగా ఉంటుంది. ఈమె రాసిన "నీల " గురించి ప్రముఖ హిందీ పండితురాలు కమిలా జునిక్ రాస్తూ "తేజి ఈ నవలలో అన్ని పాత్రల గురించి, అన్ని సందర్భాల గురించీ రాసేసింది. ఈ నవలను దాటి ఇక ప్రపంచంలో రాయడానికి వేరేది ఏదైనా ఉందని నాకు అనిపించడం లేదు" అని చెప్పడం విశేషం.
తేజి వివిధ భాషల రచనలను ఎన్నింటినో హిందీలోకి అనువదించింది. తన అనువాదాల ద్వారా ఆధునిక స్కాండనవి భాషలకు చెందిన ప్రముఖ కవులను, రచయితలను హిందీ పాఠకులకు పరిచయం చేసింది. ఆమె క్నట్ హమ్సన్, టర్జేయ్ వెసాస్, జాన్ ఫాస్సీ, క్జెల్ అస్కిల్డ్సన్, గన్నర్ బ్జోర్లింగ్, హాన్స్ హెర్బ్ జొర్న్ స్రడ్, లార్స్ అమండ్ వాగ్, ఎడిత్ సోడెర్గ్రన్, హారీ మార్టిన్ సన్, తోమస్ ట్రాన్స్ట్రోమర్, లార్స్ లండ్క్విస్ట్, అన్ జాడర్లండ్ వంటి ఎందరో ప్రముఖుల రచనలు అనువదించింది. తేజి, వివాదాస్పద ఫ్రెంచి రచయిత మార్గరెట్ డారస్ రచనలు కూడా అనువాదం చేసింది.
ఆమె చిత్రకారిణిగా కూడా చాలా ప్రసిద్ధి చెందింది. తేజి ఎక్కువగా అమూర్త చిత్రాలు గీస్తుంది. ఆమె కృత్రిమ రంగులను వాడదు. తానే స్వంతంగా ప్రకృతి సహజమైన రంగులను తయారు చేసుకుని, వాటినే తన చిత్రాల్లో ఉపయోగించడం విశేషం.
తేజి, పంజాబ్లోని పఠాన్ కోట అనే పట్టణంలో 1955 మార్చి 7న జన్మించింది. చండీగఢ్లోని ఎం.సి.ఎం.డి.ఎ.వి కళాశాలలో రెండు దశాబ్దాల పాటు ఆంగ్ల సాహిత్యం ప్రొఫెసర్ గా పనిచేసింది. ఆమె 2003లో పదవీ విరమణ చేసింది. ఆ తరువాత నుంచి పూర్తిస్థాయిలో రచయిత్రిగా, చిత్రకారిణిగా మారింది. 
ప్రస్తుతం తేజి, మధ్యప్రదేశ్లో భోపాల్లో ఉంటోంది.
ఆమె పురస్కారాలు, ఫెలోషిప్ లు:
"లో కహా సంబారీ" రెండవ ప్రచురణని వాణీ ప్రకాశన్, ఢిల్లీలో 2016 ప్రచురించారు. ().
ఆమె రాసిన కవితా సంకలనాలు:ఆమె ఇటీవల రాసిన కొన్ని కవితలను "సమాలోచన్ " అనే అంతర్జాల సాహిత్య పత్రికలో ప్రచురించారు.
1999లో ఆమె "నీలా " అనే నవల రాసింది.) ; 2009లో ఆమె రాసిన చిన్న కథలన్నింటినీ "సప్నే మే ప్రేమ్ కీ సాత్ కహానియా" అనే పుస్తకంగా సంకలనం చేసి, ఢిల్లీలోని వాణీ ప్రకాశన్ ద్వారా ప్రచురించింది. ). 2016లో నీలా నవల రెండో ముద్రణ వచ్చింది. ).
ఆమె ఎన్నో వ్యాసాలను, యాత్రా విశేషాలను, జానపద కథలను రాసింది. వీటిలో కొన్నిటిని 2016లో "నీలా ఘర్ ఔర్ దూసరీ యాత్రాయే" పేరుతో ప్రచురించింది. ) ;
అలాగే మరికొన్ని వ్యాసాలను 2017లో భోపాల్ లో ఏకలవ్య ప్రచురణల ద్వారా "అకమ్ సే పురం తక్: లోక్ కథాయో కా ఘర్ ఔర్ బాహర్" పేరుతో పుస్తక రూపంలోకి తీసుకు వచ్చింది. ).
అనుజ చౌహాన్
అనుజ చౌహాన్ (జననం 1970) భారతీయ రచయిత్రి, ప్రకటనకర్త, స్క్రీన్ రైటర్. ప్రముఖ ఎడ్వర్టైజింగ్ ఏజెన్సీ జె.వాల్టర్ థామ్ప్సన్ ఇండియాలో, దాదాపు 17 ఏళ్ళు వివిధ హోదాల్లో పనిచేసింది. ఆమె ఆ ఏజెన్సీకి వైస్-ప్రెసిడెంట్, ఎగ్జిక్యూటివ్ క్రియేటివ్ డైరెక్టర్ వంటి పెద్ద హోదాలలో కూడా పనిచేసింది. పూర్తిస్థాయి రచయితగా మారడం కోసం 2010లో రాజీనామా ఇచ్చేసింది. ఆమె తన కెరీర్ లో పెప్సి, కుర్ కురే, మౌంటైన్ డ్యూ, నోకియా వంటి ఎన్నో ప్రతిష్ఠాత్మకమైన బ్రాండ్లకు పనిచేసింది. ఆమె పెప్సీకి చేసిన "నథింగ్ అఫీషియల్ ఎబౌట్ ఇట్" ప్రచారం చాలా విజయవంతమైనది. అంతే కాక పెప్సీ కంపెనీకే ఆమె ఇచ్చిన యే దిల్ మాంగే మోర్, ఒయ్ బబ్లీ ప్రకటన నినాదాలు కూడా చాలా ప్రాచుర్యం పొందాయి.
ఇప్పటి వరకూ ఆమె రాసిన ఐదు నవలలు "ది జోయా ఫాక్టర్" (2008), "బ్యాటిల్ ఫర్ బిట్టోరా" (2010), "దోజ్ ప్రీసీ ఠాకూర్ గర్ల్స్" (2013), "ది హౌస్ దట్ బిజె బిల్ట్" (2015), "బాజ్" (2017) చాలా ప్రసిద్ధి పొందాయి. ఇందులో ది జోయా ఫాక్టర్, బ్యాటిల్ ఫర్ బిట్టోరా నవలలు సినిమాలుగా రానున్నాయి. దోజ్ ప్రీసీ ఠాకూర్ గర్ల్స్ నవలను జీ చానల్ సీరియల్ గా తీసి ప్రసారం చేస్తోంది.
అనుజ ఉత్తర ప్రదేశ్లోని చిన్న పట్టణమైన మీరట్లో రాజ్ పుత్ కుటుంబంలో జన్మించింది ఆమె తండ్రి భారత సైన్యంలో పనిచేయడంతో, చిన్నతనం మొత్తం ఉత్తర భారతంలోని వివిధ సైనిక కంటోన్మెంట్ పట్టణాల్లో గడిచింది. లెఫ్టెనెంట్ కల్నల్ గా కూడా పనిచేసిన అనుజ తండ్రి, స్వచ్ఛంద పదవీ విరమణ చేసి, ఆస్ట్రేలియాకు వెళ్ళిపోయాడు. ఆమె నలుగురు అక్కా చెల్లెళ్ళలో చివరిది. ఆమెకు పద్మిని, రోహిణి, నందిని అని ముగ్గురు అక్కలు ఉన్నారు. ఆమె అక్క నందిని బాజ్ పేయ్ కూడా రచయిత్రి కావడం విశేషం.
ఆమె ఢిల్లీలోని భారత సైనిక పాఠశాల, మీరట్ కంటోన్మెంట్ లోని సోఫియా బాలికల పాఠశాల, ఢిల్లీ పబ్లిక్ పాఠశాలల్లో చదువుకుంది. ఢిల్లీ విశ్వవిద్యాలయానికి చెందిన మిరండా హౌస్ అనే కళాశాలలో ఆర్థిక శాస్త్రంలో బి.కాం చదివింది. ఆ తరువాత రాయల్ మెల్బార్న్ ఇన్స్టిట్యూట్ ఆఫ్ టెక్నాలజీ నుంచి మాస్ కమ్యూనికేషన్ లో పోస్ట్ గ్రాడ్యుయేట్ డిప్లొమా కూడా పూర్తి చేసింది.
అనుజ ప్రముఖ టీవీ వ్యాఖ్యాత, నిర్మాత నీరెట్ అల్వాను 1994లో వివాహం చేసుకుంది. ఆమె భర్త అల్వా ప్రముఖ రియాలిటీ షోలను నిర్మించాడు. సోనీ టీవీలో ప్రసారమైన ఇండియన్ ఐడెల్, స్టార్ ప్లాస్ లో పెర్ఫెక్ట్ బ్రైడ్, ఎంటీవీలో ప్రసారమైన రోడీస్ షోలను అతనే నిర్మించాడు. 1989లో ఢిల్లీలో, ఒక కళాశాలలో జరిగిన నాటకానికి నిర్మించడానికి వచ్చినప్పుడు వారిద్దరూ కలుసుకుని, 1994లో పెళ్ళి చేసుకున్నారు. అనుజ అత్తగారు మార్గరెట్ అల్వా ప్రముఖ రాజకీయ వేత్త, కాంగ్రెస్ సీనియర్ నాయకురాలు, అఖిల భారత కాంగ్రెస్ కమిటీ మాజీ జనరల్ సెక్రటరీ, రాజస్థాన్కు మాజీ గవర్నర్. అనుజ దంపతులకు ఇద్దరు అమ్మాయిలు నిహారిక మార్గరెట్, నయనతార వయొలెట్, ఒక కొడుకు దైవిక్ జాన్. 2002లో వీరి కుటుంబం ఢిల్లీలోని గుర్‌గావ్కు మకాం మార్చారు. 2011లో అనుజను ఫెమీనా పత్రిక 50 అత్యంత అందమైన భారత మహిళల జాబితాలో చేర్చింది. అదే ఏడాది ఎం.ఎస్.ఎన్ పత్రిక ఆమెను 50 అత్యంత శక్తివంతమైన మహిళల జాబితాలో పేరొంది. 2017లో సాహిత్యం విభాగంలో ఆమెకు ఫెమినా మహిళా సాధకుల పురస్కారం లభించింది. 2018లో ఎఫ్.ఐ.సి.సి.ఐ లేడీస్ ఆర్గనైజేషన్ అనుజకు సాహిత్యం విభాగంలో పురస్కారం ఇచ్చి, సత్కరించింది.
పద్మ లక్ష్మి
పద్మ లక్ష్మి ( 1970 సెప్టెంబరు 1) అమెరికాకు చెందిన భారతీయ రచయిత్రి, నటి, మోడల్, టీవీ వ్యాఖ్యాత, నిర్మాత. ఆమె అసలు పేరు పద్మ పార్వతి లక్ష్మి వైద్యనాధన్. ఆమె రాసిన మొట్టమొదటి వంటల పుస్తకం "ఈజీ ఎగ్జాటిక్ " 1999లో గౌర్మాండ్ ప్రపంచ వంటక పుస్తకాల పురస్కారాలలో, ఉత్తమ మొదటి వంటల పుస్తకంగా అవార్డు గెలుచుకుంది. ఆమె ప్రముఖ అమెరికా రియాలిటీ టీవీ కార్యక్రమం "టాప్ షెఫ్ "కు 2006 నుంచి (రెండవ సీజన్ నుంచి) వ్యాఖ్యాతగా వ్యవహరిస్తోంది. ఈ కార్యక్రమ వ్యాఖ్యాతగా ఆమెకు ప్రైంటైం ఎమ్మీ ఔట్ స్టాండింగ్ రియాలిటీ షో వ్యాఖ్యాతగా నామినేషన్ లభించింది. 2010లో టాప్ షెఫ్ కార్యక్రమం ఔట్ స్టాండింగ్ రియాలిటీ కార్యక్రమంగా ఎమ్మీ పురస్కారం గెలుచుకోవడం విశేషం. ఆమె రాసిన "లవ్, లాస్ అండ్ వాట్ వియ్ ఈట్" పుస్తకం 2016 మార్చి 8న అంతర్జాతీయ మహిళా దినోత్సవం నాడు విడుదలైంది.
పద్మ, తమిళనాడులోని మద్రాసు (ఇప్పటి చెన్నై)లో జన్మించింది. ఆమె తల్లి, విజయ, క్యాన్సర్ వైద్య నిపుణురాలు. ప్రస్తుతం పదవీ విరమణ చేశారు. ఆమె తండ్రి ప్రముఖ ఫార్మాసూటికల్ కంపెనీ ఫైజర్ లో ఎగ్జిక్యూటివ్ గా పనిచేసి, పదవీ విరమణ చేశారు.
లక్ష్మి తల్లి న్యూయార్క్ లో ఉండటంతో, ఆమె చిన్నతనమంతా చెన్నైలోని అమ్మమ్మా, తాతయ్యల దగ్గర కొన్నాళ్ళూ, తల్లి దగ్గర కొన్నాళ్ళూ ఉంటూ వచ్చింది. ఆమె మాతృభాష తమిళం.
1984లో, పద్మకు దాదాపు 14ఏళ్ళ వయస్సు ఉన్నప్పుడు స్టీవెన్స్-జాన్సన్ సిండ్రోమ్ అనే వ్యాధితో బాధపడింది. ఈ సిండ్రోమ్ లో ఒక ఇన్ఫెక్షన్ వల్ల శరీరం అతి సున్నితంగా మారుతుంది. ఆమె దాదాపు మూడు వారాలపాటు ఆసుపత్రిలోనే ఉండి, చికిత్స పొందాల్సి వచ్చింది. ఆమె ఆసుపత్రి నుంచి డిశ్చార్జి అయిన రెండు రోజులకే కాలిఫోర్నియాలోని మలిబూలో పెద్ద కార్ యాక్సిడెంట్ కు గురైంది. ఈ యాక్సిడెంట్ వల్ల ఆమె కుడి చట్టకు, కుడి చేతికి ఫ్రాక్చర్ అయింది. ఈ ఫ్రాక్చర్ వల్ల ఆమెకు ఆపరేషన్ చేయాల్సి వచ్చింది. ఇప్పటికీ ఆమె మోచేతి నుండి జబ్బ వరకూ ఏడు ఇంచుల మచ్చ ఉంటుంది.
లాస్ ఏంజలెస్లో చదువుకునేటప్పుడు, ఆమెను సాటి విద్యార్థులు తీవ్ర జాతి వివక్షకు గురి చేశారు. దీంతో ఆమె చాలా కాలం తనను తాను ద్వేషించుకునేది. అప్పటికి టీనేజ్ లో ఉన్న ఆమె మనసుపై ఈ వివక్ష చాలా బలమైన ముద్ర వేసింది. అయితే, ఈ పరిస్థితి నుంచి తనను తాను బయట పడేసుకోవడానికి చాలా ప్రయత్నం చేసి, సఫలం కాగలిగింది పద్మ.
పద్మ 1988లో కాలిఫోర్నియాలోని సిటీ ఆఫ్ ఇండస్ట్రీలో ఉన్న విలియం వర్క్ మాన్ ఉన్నత పాఠశాలలో చదువుకుంది. తరువాత ఆమె, 1992లో, మస్సచ్సెట్స్, వర్సెస్టర్ లోని క్లార్క్ విశ్వవిద్యాలయం నుంచి థియేటర్ ఆర్ట్స్ విభాగంలో బిఏ ఆనర్స్ చదివింది. ఆమె పాఠశాల చదువు నుంచే విదేశాలలో చదువుకుంది. మాడ్రిడ్ లో ఆమె చదువుకునేటప్పటి నుంచే మోడలింగ్ లో కెరీర్ ప్రారంభించింది.
లక్ష్మీ న్యూయార్క్ టైమ్స్ పత్రికలో అనేక వ్యాసాలు రాసేది. ఆమె అన్నా వింటర్ అభ్యర్థనపై "వోగే" (అమెరికన్ ఎడిషన్) లో తన శైలిలో వ్యాసాలు రాసేది. ఆమె హర్పెర్ బజార్ (యు.ఎస్, యు.కె ఎడిషన్స్) లో కూడా ఆర్టికల్స్ ను రాసేది.
వి.ఆర్. ప్రతాప్
వి.ఆర్. ప్రతాప్ తెలుగు చలనచిత్ర దర్శకుడు. 2000లో నువ్వు వస్తావని చిత్రం ద్వారా తెలుగు సినిమారంగంలో దర్శకుడిగా అడుగుపెట్టాడు.
1997లో వచ్చిన పెళ్ళిపందిరి సినిమాకు సహాయ దర్శకుడిగా పనిచేసిన ప్రతాప్, 2000లో అక్కినేని నాగార్జున నటించిన నువ్వు వస్తావని చిత్రంతో దర్శకుడిగా మారాడు. నిన్ను చూడాలని సినిమాతో జూ. ఎన్టీయార్ ను హీరోగా పరిచయం చేశాడు. రాజశేఖర్ హీరోగా వచ్చిన కన్నడ రీమేక్ గోరింటాకు చిత్రం ఆయన చివరి చిత్రం. కొద్దిరోజులుగా కాన్సర్ తో బాధపడుతున్న ప్రతాప్ 2011, జూలై 4న తెనాలిలోని ఆయన స్వగృహంలో మరణించాడు.
దుర్గా నాగేశ్వరరావు
దుర్గా నాగేశ్వరరావు తెలుగు చలనచిత్ర దర్శకుడు. ఇతడు దాసరి నారాయణరావు వద్ద దేవుడే దిగివస్తే, ఒసేయ్ రాములమ్మ వంటి సినిమాలలో ఎగ్జిక్యూటివ్ డైరెక్టర్‌గా పనిచేశాడు. 1978లో తొలిసారి విజయ చిత్రానికి దర్శకత్వం వహించాడు. ప్రముఖ సినిమా నటుడు సి.యస్.ఆర్ ఇతనికి మేనమామ. ఇతనికి ఇద్దరు కుమారులు, ముగ్గురు కుమార్తెలు ఉన్నారు. ఇతడు నంది పురస్కారాల కమిటీలో జ్యూరీ సభ్యుడిగా సేవలను అందించాడు.
ఇతడు మచిలీపట్నంలో 1931, డిసెంబరు 15న జన్మించాడు. ఇతడు ఇంటర్‌మీడియట్ వరకు మచిలీపట్నంలో చదివి మద్రాసులోని పచ్చయప్ప కళాశాలలో బి.ఎస్.సి. పూర్తి చేశాడు. కళాశాలలో చదివే సమయంలో నాటకాలలో నటించాడు. ఇతడు చదువు ముగించిన తర్వాత ప్రభుత్వ పరిశ్రమల శాఖలో ఉద్యోగంలో చేరాడు. కానీ ఇతనికి సినిమాలలో పనిచేయాలన్న కోరిక బలంగా ఉండడంతో ఎన్.టి.రామారావు ప్రోత్సాహంతో ఇతడు సినిమారంగంలో ప్రవేశించాడు. 1962లో ఎన్.టి.ఆర్. నటించిన ఇరుగు పొరుగు సినిమాలో దర్శకత్వశాఖలో చేరాడు. ఆ సినిమా దర్శకుడు ఐ.ఎన్.మూర్తి వద్ద ఉంటూ శభాష్ సూరి, ఆడజన్మ, సుఖదుఃఖాలు, జగత్ కిలాడీలు వంటి సినిమాలలో సహాయకుడిగా పనిచేశాడు. ఆ తర్వాత దాసరి నారాయణరావు దగ్గర చేరి సంసారం సాగరం సినిమా మొదలుకొని అనేక సినిమాలలో పనిచేశాడు. విజయ చిత్రంతో దర్శకుడిగా మారి 10 సినిమాలకు దర్శకుడిగా పనిచేశాడు. తక్కువ సినిమాలకు దర్శకత్వం వహించినప్పటికీ ఆ చిత్రాలన్నీ ఇతనికి మంచి పేరు తెచ్చిపెట్టాయి.ఇతడు హైదరాబాదులోని తన స్వగృహంలో 2018, మే 16వ తేదీన తన 87వయేట గుండెపోటుతో మరణించాడు.
గూడూరు-రేణిగుంట రైలు మార్గము
గూడూరు-రేణిగుంట రైలు మార్గము భారతదేశం లోని ఆంధ్ర ప్రదేశ్  రాష్ట్రంలో గూడూరు జంక్షన్ రైల్వే స్టేషను మరియు రేణిగుంట జంక్షన్ రైల్వే స్టేషను ప్రాంతాలను కలుపుతుంది. ఇంకనూ, ఈ విభాగం హౌరా-చెన్నై ప్రధాన రైలు మార్గము గూడూరు దగ్గర మరియు గుంతకల్లు-రేణిగుంట రైలు మార్గము విభాగాన్ని రేణిగుంటలో కలుపుతుంది.
1890 సం.లో దక్షిణ మరాఠా రైల్వే కంపెనీ గోవాతో గుంతకల్ ఒక మీటర్ గేజ్ మార్గము (లైన్)తో పాటుగా మరియు విజయవాడతో మార్మగోవా జత (లింక్ ) చేసింది. 1893 నుండి 1896 సం.ల మధ్య కాలంలో సమయంలో, ఈస్ట్ కోస్ట్ స్టేట్ రైల్వే 1,287 కి.మీ. (800 మైళ్ళు), విజయవాడ నుండి కటక్ వరకు నిర్మించిన మార్గము మరియు అదే కాలంలో ట్రాఫిక్ మొదలైనది, ఇంతేకాక విజయవాడ-చెన్నై లింక్ నిర్మాణం భారతదేశం యొక్క తూర్పు తీరం ప్రాంతంలో 1899 సం.లో సరాసరి (ఎకాఎకీ) నడుపుటకు ప్రారంభించబడింది. ఈస్ట్ కోస్ట్ స్టేట్ రైల్వే యొక్క దక్షిణ భాగం (వాల్తేరు నుండి విజయవాడ వరకు) 1901 సం.లో మద్రాస్ రైల్వే వారు హస్తగతం చేసుకున్నారు.
ప్రారంభ 1950 సం.లో, స్వతంత్ర రైల్వే వ్యవస్థలు అప్పట్లో కలిగిన ఉన్న వాటిని కేంద్ర ప్రభుత్వం స్వాధీనం చేసుకునేందుకు అధికారిక చట్టాన్ని ఆమోదింఛడము జరిగింది. 1951 సం. ఏప్రిల్ 14 న మద్రాస్ మరియు దక్షిణ మరాఠా రైల్వే, దక్షిణ ఇండియన్ రైల్వే కంపెనీ మరియు మైసూర్ స్టేట్ రైల్వే దక్షిణ రైల్వే జోన్ నిర్మించటానికి గాను, విలీనం చెయ్యబడ్డాయి. 1966 సం. అక్టోబరు 2 న గతంలో ఉన్న (1) నిజాంస్ గ్యారంటీడ్ స్టేట్ రైల్వే లో కలసి ఉన్నటువంటి సికింద్రాబాద్, షోలాపూర్, హుబ్లి, విజయవాడ డివిజన్ల ప్రాంతాలు మరియు, (2) దక్షిణ రైల్వే లో విలీనం చేయబడ్డ మద్రాసు రైల్వే మరియు దక్షిణ మరాఠా రైల్వే లోని కొన్ని భాగాలను వేరుచేసి దక్షిణ మధ్య రైల్వే జోన్ (సౌత్ సెంట్రల్ రైల్వే) ఏర్పాటు చేయడం జరిగింది. 1977 సం.లో, దక్షిణ రైల్వే లోని గుంతకల్లు డివిజన్ దక్షిణ మధ్య రైల్వేకు మరియు సోలాపూర్ డివిజన్ సెంట్రల్ రైల్వేకు బదిలీ చేయబడ్డాయి. 2010 సం.లో కొత్తగా రూపొందించిన ఏడు మండలాల వాటిలో ఉన్నటువంటి పశ్చిమ కనుమల రైల్వే జోన్ (సౌత్ వెస్ట్రన్ రైల్వే) అనేది దక్షిణ రైల్వే నుండి. వేరుచేసి ఏర్పాటు చేశారు. గూడూరు-రేణిగుంట రైలు మార్గము, ఒక బ్రాడ్ గేజ్ రైల్వే లైన్ విభాగంగా 23 ఆగస్టు 1957 న ప్రారంభించబడింది.
సౌత్ సెంట్రల్ రైల్వే జోన్ లోని విజయవాడ రైల్వే డివిజను కు చెందిన గూడూరు మినహాయించి, గుంతకల్లు రైల్వే డివిజను పరిధిలో 134.78 కిమీ (83.75 మైళ్ళు) ఈ గూడూరు-రేణిగుంట రైలు మార్గము పొడవు ఉంది.